text:
Iriba rya Nyirarucyaba bivugwa ko ari mushiki w’uwahoze ari umwami w’uRwanda Gihanga Ngomijana riherereye ku musozi wa Kabuye riri mu marembere kuko hagiye hakama kuburyo nta kimenyetso cyerekana ko higeze kuba iriba uretse kubyumva bivugwa mu mateka
Iriba rya Nyirarucyaba bivugwa ko ari mushiki w’uwahoze ari umwami w’uRwanda Gihanga Ngomijana riherereye ku musozi wa Kabuye riri mu marembere kuko hagiye hakama kuburyo nta kimenyetso cyerekana ko higeze kuba iriba uretse kubyumva bivugwa mu mateka
Umusozi wa Kabuye uherereye mu Karere ka Gakenke ufite uburebure bwa metero 2647 ukaba uhuriweho n’imirenge ya Karambo, Nemba na Kamubuga , ubitse amateka menshi kuko uretse iriba rya Nyirarucyaba hari n’ubuvumo usanga n’amabuye yabwo arimo umunyu wa Gikukuri abahatuye bakavuga ko hitwaga mu ijuru ry’umwami kuburyo hasurwa n’abatari bake harimo n’abanyamahanga.
Uyu musaza asobanura nubwo ahahoze iriba rya Nyirarucyaba ndetse niry’umwami harahindutse ngo mu buvumo ntacyahindutse kuko n’umunyu wa Gikukuri wahavumbuwe mu myaka ya 1964-65 nuhagiye uyu munsi awuhasanga.
Alfred Murindahabi ashinzwe kurinda ishyamba rya leta riri ku musozi wa Kabuye kugice cya Kamubuga, avuga ko yavukiye kuri uyu musozi agakura ahabona iriba rya Nyirarucyaba ariko nubwo bigaragara ko ryakamye ngo iyo imvura irihafi kugwa amazi araboneka.
Ati “ririya riba twaravutse dusanga rirahari noneho imvura yasa nkiri guhinda amazi gagatutumba nyuma y’iminsi 2 imvura igahita igwa akazamuka iriba rikuzura”.
Murindahabi avuga ko ubwoko bw’abacyaba bwahaterekereraga hamwe n’imihango yo kubandwa yahakoreragwa bishobora kuba byarabaye intandaro y’izina iriba rya Nyirarucyaba.
Umuyobozi w’akarere ka Gakenke wungirije ushinzwe ubukungu n’iterambere Odette Uwitonze asobanura ko mw’igenamigambi ry’akarere bafite guhanda yo kuzahatunganya kugirango hazabe ahantu nyaburanga heza kandi hasurwa abantu bakahatemberera bareba ibyiza nyaburanga
Hazabanza igikorwa cyo gutunganya imihanda yerekeza kuri uyu musozi wa Kabuye, gusa ngo igikorwa kikazatwara amafaranga asaga miriyoni 300.
Uwitonze ati “ibyibanze cyane nukubanza gutunganya utyo duhanda, aki Nemba ko baragatangiye bakageze kure ariko noneho utyo duhanda tundi 2 byadusaba nka miriyoni 400 kugirango dutunganwe naho kubuvumo nahahandi kumariba uko ari 2 inyigo ntirarangira ariko uko aba engineer babibaraga bavugaga ko miriyoni zigeze muri 600 zishobora kubitunganya”
Uretse abajya gusura ubuvumo n’iriba ku musozi wa Kabuye ngo abantu bakunda kujya kuhakorera amasengesho kuburyo bemeza ko icyo bahasabiye imana ibasubiza.
HABIMANA Abdou


c: text/html

text:
Baretse amakimbirane bari bafitanye nyuma yo kuganirizwa ku buryo bwo kuyakemura
Umugore witwa Uwiringiyimana Claudine arashimira urubyiruko rwo mu murenge wa Cyanika rwibumbiye muri Club Hope of Future (Icyizere cy’ejo hazaza) kuba rwaramufashijje kwiyunga n’umugabo we nyuma More...
Kabarondo: Urubyiruko ntirwegerwa n’abaruhagarariye
Urubyiruko rwo mu murenge wa Kabarondo mu karere ka Kayonza ruvuga ko rutajya rwegerwa n’abaruhagarariye kugira ngo bungurane ibitekerezo ku buryo urubyiruko rwakwiteza imbere. Bamwe muri urwo rubyiruko bavuga More...
Nyamasheke: Urubyiruko rwasabwe kutiyandarika.
tariki ya 21/04/2012 ku kigo cy’urubyiruko cya Nyamasheke (Nyamasheke youth friendly center) habereye ibirori byiswe “bye bye vacance†cyahuje urubyiruko rw’abanyeshuri n’urutiga More...
Rwanda | GISAGARA: Civic education shapes our children-parents
Parents of the youth that completed secondary school in 2011 and attended civic education at Rugerero applaud Itorero for the good changes that are being evidenced through their children. While most parents More...
Rwanda | GISAGARA: itorero ryo kurugerero ryatanze umusaruro
Ababyeyi bo mu karere ka Gisagara bafite abana basoje amashuri yisumbuye mu mwaka wa2011 bakaba baranavuye mu itorero ryo ku rugerero baratangaza ko ryatanze umusaruro mwiza kuko basigaye babona akamaro karyo More...

robotstxt: allowed

filter: keep


text:
Umukunzi w’urubuga wa Imirasire.com yaratwandikiye atugezaho ikibazo yifuza ko abakunzi b’uru rubuga bamugira inama y’icyo yakora. Ngo umugore we yadukanye umuco wo kwikinisha no kujya gusambana hanze akanshinja ko arinjye umutera ibyo bibazo byose . Ese nkore iki ngo azongere agire umunezero wo mu gitanda acike ku ngeso yo kwikinisha no gusambana.
Umukunzi w’urubuga wa Imirasire.com yaratwandikiye atugezaho ikibazo yifuza ko abakunzi b’uru rubuga bamugira inama y’icyo yakora. Ngo umugore we yadukanye umuco wo kwikinisha no kujya gusambana hanze akanshinja ko arinjye umutera ibyo bibazo byose . Ese nkore iki ngo azongere agire umunezero wo mu gitanda acike ku ngeso yo kwikinisha no gusambana.
Umukunzi wa Imirasire.com yatwandikiye agira ati "Bavandimwe dusangiye uru rubuga mbona hari ibibazo bivugirwa hano bigakemuka, na njye ndaje ngo mungire inama ku kibazo mfite mu muryango wanjye
Ndi umugabo ukiri muto, ndubatse mbana n’umugore tumaze kubyarana kabiri, umwana wacu mukuru afite imyaka itanu umutoya afite umwaka umwe.
Umugore wanjye twashakanye mukunda cyane, afite akazi keza kamuhemba amafaranga ahagije nanjye mfite akazi keza muri Leta.
Mu by’ukuri umugore wanjye dushakana nafashe icyemezo cyo kureka abakobwa bose twari twarakundanye mbere, mubonamo umuntu unyuze umutima. Mu rugo iwanjye, umugore tubana nabonaga ari inkumi nziza utagira uko asa haba mu mico no mu myifatire kandi ni ko ameze, mbona ari umuntu w’inyangamugayo, ariko mu buriri nta kintu mumarira (simuhaz) ku buryo ubu yatangiye kugira ikibazo cyo kuribwa cyane umutwe no kugira umushiha.
Nagishije inama y’icyo nakora bambwira ko aho kugira ngo nsenye urugo burundu najya kwivuza ngakira burundu ubwo burwayi.
Inshuro nyinshi iyo ngiye gutera akabariro mpita ndangiza nkiyishyiramo kandi ntiyongere guhaguruka. Hari n’ubwo ndangiza ntarayishyiramo.
Umugore wanjye yagerageje kwihangana, ambwira ikibazo cy’uko numva mu buriri ntacyo mmarira ariko nkabura icyo nakora.
Nyuma y’uko icyo kibazo gikomeje kundemerera naje kumenya ko umugore yafashe icyemezo cyo kujya gushaka umuntu uzajya amufasha kurangiza.
Naje kubwirwa ko iyo dukoze imibonano mpuzabitsina n’umugore wanjye iyo tuyirangije ntabone umwunganira ahitamo kujya muri tuwarete akinisha akarangiza nkabona gutuza.
Maze kumwifatira inshuro 3 yikisha akamubwira ko ikibazo arinjyewe ukimutera ariko ntabikosore.
Gusa we yambwiye ko akiri muto yatinyaga kwandura sida cyangwa gutera inda abakobwa agahitamo kwikinisha( Kwisambanya) ngo akaba akeka ko aribyo byaba byaramugizeho ingaruka.
Mu by’ukuri umugore wanjye aho bigeze numva ntakibashije kwihangana numva namureka nkigendera ariko ngatinya gusenya.
Ubu mfite ikibazo cy’abo bana twabyaranye, kuko ndabakunda. Aho bigeze aha, umugore wanjye twarasezeranye imbere y’Imana no mu mategeko, ariko mbura aho mpera naka gatanya kuko nabuze aho nahera nsobanurira umuryango impamvu yo gutandukana n’umugore wanjye babona ari indakemwa mu mico no mu myifatire.
Bavandimwe mwamfasha kungira inama y’icyo nakora. Ese byashoboka ko uyu mugore namwihanganira nkemera kubabara bigahera ku mutima? Umugore wanjye se nimubwiza ukuri ikibazo mfite hari icyo yakora kugira ngo mu buriri bige bigenda neza mu buryo buhuye n’ibyifuzo byanjye?
Nkore iki mungire inama
Umukunzi wa Imirasire.com
Ibitekerezo
ihangane ntute umugore wawe ahubwo ujye kwivuza. Kanda hano umusubize
UWIKINISHA ABA ACUMUYE KUMANA AKABA YANGIJE NUBUZIMABWIWE,IVYIZA YOBIREKA Kanda hano umusubize
Uzashake Umuti Wokukongereza Imbaraga Zigi Cina Cawe Kanda hano umusubize
NANJENAMURANGIRABESHIPE Kanda hano umusubize
Umpamagare nkurangire umuti0722462449 Kanda hano umusubize
uzamwihanganire Kanda hano umusubize
UJEUTUMIYA ROMI Kanda hano umusubize
Bimubwire,abire Kanda hano umusubize
Iyi ni inkuru yo guhimba igamije kwamamaza nyiri iriya number ugurisha Umuti 30000 sans facture imitwe gusa!!!!! Kanda hano umusubize
Aca amafaranga amgahe akorera hehe Kanda hano umusubize
Ngewe ndumva umugire kwikinisha ntacyo bitwaye ..ikibi nuko yaguca.inyuma. ahubwo nawe wajya umufasha kwikinisha. Hari niza plastic wagura. Uzabugerageze urebe uzahita unakira ubwo burwayi, kuko nimumutwe ushyukwa deja.ufite ubwoba ko utamuhaza. Ariko yikinisha umureba ahubwo yahaguruka ikamara igihe..kuko nta pressure yo gu performinga. Kanda hano umusubize
nabazaga niba uwomuganga nange haricyo yamfasha kuko nangi mfite ikibazo cyokumara iminota micye nki5 noneho munasobanure niba abo baganga bakorana na mituweri murakoze Kanda hano umusubize
Mega ikibazo gikomeye! inama nugusanga muganga agakurikirana ikibazo afite maze agatanga umwanzuro, naho kwaka gatanya ntacyo byatanga kuko ntiyabubakira.murakoze Kanda hano umusubize
Mega ikibazo gikomeye! inama nugusanga muganga agakurikirana ikibazo afite maze agatanga umwanzuro, naho kwaka gatanya ntacyo byatanga kuko ntiyabubakira.murakoze Kanda hano umusubize
Nanjye nigeze kugira ikibazo cyo kurangiza vuba no kubura ubushake bwo gukora imibonano mpuzabitsina. Narivuje bambwira ko ari uko mfite uburwayi bwa diyabeti na prostate. Naje nanjye kurangirwa n’uriya muvuzi ufite numero ya (+250)787150912. Yaramvuye izo ndwara zose zarakize. Yampaye imiti yanditseho mu nsi ko ari food Supplement. Nawe rero numva wari ukwiye kumuhamagara akaguha ubufasha. Numero ye ni (+250)787150912. Kanda hano umusubize
nese uwo muganga umuti uwugurisha amafaranga angahe .yabase afite aho akorera hazwi Kanda hano umusubize
Yo mugabo ihangane urakomerewe. Nanjye byambayeho umugabo wanjye yajyaga kuyishyiramo agahita arangiza itaragera cg aribwo ikijyamo. Yari yarambwiye ko nawe yigeze kwikinisha akiri umusore nyuma aza kubireka ariko yaramaze kwangirika cyane. Twagiye kumuvuza kwa Nyirinkwaya no kwa Kanimba biranga. Nyuma bandangiye muri CHUK no kuri Fayical ariko nabwo biranga. Umugabo ufite Numero ya 0787150912 niwe bandangiye ukora mu ivuriro ry'abashinwa niwe wamuvuye ubu yarakize. Ubu tumeze neza nta kibazo. Gusa kwikinisha byari byaratumye arwara Prostate ariko nayo yaravuwe yarakize. Nawe uzamuhamagare akora mu ivuriro ry'abashinwa azagufasha. Numero ye ni 0787150912 Kanda hano umusubize
urakoze cyane najye bimbaho. Kanda hano umusubize
IRYOVURIRO RIKORERAMURWANDA? Kanda hano umusubize
Ese aca amafaranga angahe kugirango nzagende nyitwaje mbabarira unsubize Kanda hano umusubize
none se koko nibyo muvandi mpa namber yawe tuvugane nkubaze Kanda hano umusubize


text:
Ibyago bitanu (5) byugarije itorero: Icyago cya gatanu
Yanditswe na Uwimpuhwe Samuel kuwa 19-07-2017 saa 09:29:25
5. Kurwana mu cyimbo cyo kugenda no gukora umurimo w’Imana.
Itorero ridafite ubumwe, ridashobora gukumira amakimbirane kugeza ubwo aryahuranya akagera no hanze yaryo ni Itorero riyoborewe mu kinyoma no mu cyerekezo kiganisha ku kwisenya no gupfa. Dufite uruhuri rw’ abanenga, abanegura, abacamanza, abaterabwoba benshi mu matorero yacu. Ariko dufite abizera bake bashishikajwe no kuvuga kuri Yesu Kristo (Ibyakozwe 4:20) Iki cyago kirigagaragaza cyane muri iki gihe kuko abashinze itorero bagamije indonke bazakura mu bayoboke babo, ntibashishikazwa n’ikindi kitari indamu, kandi ntibatinda kugira ibyo batumvikanaho bityo amakimbirane n’intambara bikaba urudaca kandi bakagaragarira bose.
Ibi byago hamwe n’ibindi tutavuzeho muri iyi nkuru, wabyanga cyangwa wabyemera bigenda biganisha ku gupfa kw’Itorero. Ntiwite ku barishinze, amateka, ibikorwaremezo rigwije, umubare w’abarisengeramo, imyaka rimaze, abahanga n’intiti rifite, kuko ibyo ntibyakubuza kuba usengera mu Itorero ryugarijwe, riganisha ku rupfu (Gehinomu). Niba kandi ubona bimwe mu bimenyetso tumaze kuvuga, cyangwa hari ibimenyetso byerekana ko Itorero ryawe usengeramo ririmo kunyura muri ibi byago, tabaranya, usenge kandi ugire icyo ukora.
Erega ntimuyobywe. Pawulo yagize ati “Ishaka ko abantu bose bakizwa bakamenya ukuri”. (1_imoteyo 2:4) Kandi Yesu ubwe yarivugiye ati “Mwitonde kandi mwirinde kwifuza kose, kuko ubugingo bw’umuntu butava mu bwinshi bw’ibintu bye (Luka 12:15 Kandi umuntu byamumarira iki gutunga ibintu byose byo mu isi niyakwa ubugingo bwe? Cyangwa umuntu yatanga iki gucungura ubugingo bwe? Matayo 16:26-27. Nta kiguzi bigusaba ngo ube ukijijwe, ngo uhabwe umugisha w’Imana, ngo ubone imibereho myiza nk’iy’abo ubona hafi yawe bafite. Kwizera Yesu no kwihana ibyaha, ugafata ingamba zo kutabyongera ni bwo butumwa Kristo Yesu agufitiye mbere y’ubundi bwose wumva ko bwakugirira akamaro. Ibindi n’umugisha uza ku wo Imana ishatse wese. Kandi nawe urawubereye. Uri umukandida wo kubona ibyiza byose Imana yasezeranije abayikunda, harimo n’iby’imibereho yawe, utarinze gutakaza umwanya n’ibyawe, ujyana ingemu n’inyoroshyo bantu buntu.
Nsoza rero, jyewe mvuze kuri bimwe mu byago byugarije Itorero ariko sinshyizeho akadomo kuko wenda nawe hari ibindi uona. Ariko mpamya ko Kristo Yesu ubwe yifuza kubona Itorero yameneye amaraso ye, akarishenjagurirwa ritambuka ibi bihe bikomeye ridafite ikizinga cyangwa umunkanyari, kandi rikabasha gutahura neza uburiganya bw’umubi (Satani). Nkwifurije kuba uzana impinduka nziza Kristo Yesu yifuza mu Itorero urimo.
Ntegura iyi nkuri nifashishije inyandiko ya Tomu S. Rayina (Thom S. Rainer), “Kuzamurira hamwe cg gukuza Itorero ryuzuye ubuzima” (Growing Healthy churches together).


text:
Kuri Mazane kugeza ubu umuntu umwe ni we wabashije kurangiza amashuri yisumbuye mu kagari kose.
Nta kinyabiziga wasangayo, kugera mu tundi tugari ni ukwambuka n’ubwato. Hari n’abashaje bavuga ko inshuro babonye imodoka zibarika.
Akagari ka Mazane gakikijwe n’ikiyaga cya Rweru, Akagera, ndetse n’urufunzo rutamenwa. Kugira ngo umuntu agereyo aturutse i Kigali, atega imodoka ijya Nyamata, yahagera agafata ijya Batima, ho mu murenge wa Rweru mu Karere ka Bugesera.
Iyo ugeze Batima, ufata moto cyangwa se igare rishobora kukugeza kuri imwe mu nzira ebyiri zigana kuri icyo kirwa cyitaruye ubundi butaka.
Inzira ya mbere, iri ku cyambu cyo ku Gashoro, ahaba ubwato bw’ibiti bunyura mu mugezi wisuka mu Kagera witwa Kamihuro, bukagera aho iyo migezi ibiri ihurira, abagenzi bakishyura amafaranga 200.
Indi nzira, ni ukunyura ku cyambu cya Nyiragiseke giherereye ku kiyaga cya Rweru, aho umuntu afata ubwato akamara igihe kingana n’isaha n’igice, umugenzi akishyura amafaranga 1500.
Ku cyambu cyo ku Gashoro, ni ho abaturage ba Mazane banyura iyo baremye isoko hakurya cyangwa se bagiye mu zindi gahunda, kuko ari ho hegeranye na Batima. Hari nk’iminota 40 kuri moto, kuva ku Gashoro ugera Batima.
N’ubwo ari yo nzira bifashisha cyane, si nziza na gato. Umugezi wa Kamihuro ubwato bunyuramo uregeranye, kandi ukikijwe n’urufunzo impande zose.
Inzira abantu bafata iyo bageze ku ihuriro rya Kamihuro n’Akagera, na yo ikikijwe n’urufunzo impande zombi kandi yuzuyemo isayo ku buryo icyondo kiba kigera mu mavi.
Ibi biterwa n’uko ngo iyo ari mu gihe cy’imvura amazi y’akagera n’ibishanga yihuza, ndetse akanahura n’ikiyaga cya Rweru, ku buryo iyo nzira na yo bayicamo n’ubwato.
“Mu kwa kane se wagira ngo iyi nzira iba igihari? Tuhanyura n’ubwato tukanaroba haba hari amafi.” Ibi nabibwiwe n’umugabo w’imyaka 35 twahuriye ku cyambu cyo ku Gashoro maze dukomezanya urugendo.
Inkweto twazitwaye mu ntoki, twahinnye amapantaro, ari na ko dushaya.
Nyuma y’isaha n’igice tuvuye mu bwato, ni bwo twabashije kurenga urufunzo tugera ku kayira kazamuka i Musozi, tubanza gukaraba ibyondo.
Twakarabiye ku kidendezi kiri ku kagezi k’amazi aturuka mu rufunzo. Ayo mazi mabi, usangamo abantu bari kuyogeramo, abana bari kuyidumbaguzamo, hari n’abari kuyavoma ngo bajye kuyakoresha mu rugo.
“Aya mazi ni yo mukoresha mu rugo?” Namubajije n’impungenge nyinshi nyuma yo kubona abantu bari kuyavoma, na we ansubiza nta kibazo afite.
“Maze turanayanywa…none se ubu wowe wishwe n’inyota hano wabigenza ute? Na ko buriya wasanga wizaniye ayo mu gacupa…Twe twarayamenyereye nta n’indwara adutera.”
Ngo usibye aya mazi ava mu rufunzo, abegereye ikiyaga cya Rweru bavoma amazi yacyo, akaba ari yo bakoresha ibintu byose.
“Hari igihe baduhaye amazi y’imipombo ariko yahise apfa, dukomeza gukoresha ayo twamenyereye.”
Ukizamuka, uhita ubona amashuri atari menshi yubakishije amatafari ahiye. Nabwiwe ko ari ishuri ribanza rya Mazane, ni ukuvuga kuva mu wa mbere kugeza mu wa gatandatu.
Gusa ngo si yo bahoranye, akaba ari na yo mpamvu abana bo kuri Mazane batigaga. “Aya mashuri ubona yubatswe vuba aha, mbere twigiraga mu dushuri twubakishije ibiti n’ibyatsi”
Bakomeza bavuga ko ngo icyo gihe bagarukiraga mu wa kane w’amashuri abanza, ushaka kurangiza mu wa gatandatu akajya kwiga ku ishuri ribanza rya Gashora, riri hakurya y’ikiyaga, ni ukuvuga ko basabwaga kwambuka mu bwato buri gitondo na buri mugoroba, bikaba byarashoboraga mbarwa.
Iyo ubajije ingano y’abarangije kwiga byibura amashuri yisumbuye, buri wese aba abizi: “Ni umwe”.
Aka kagari ntikigeze kagira ikigo nderabuzima kugeza muri 2009 ubwo bubakirwaga poste de santé. Ngo mbere bivurizaga Nzangwa mu Murenge wa Gashora, aho basabwagwa kwambuka ikiyaga, bigatuma hari abahasiga ubuzima ndetse n’abandi bakarohama.
Ndagijimana Jean Pierre w’imyaka 40, avuga ko abyiruka hari ingo zitagera muri 20, mu 1994 ngo hari ingo 70, na ho ubu ngubu nk’uko byemezwa n’ubuyobozi habarurwa ingo 219.
Iyo ugeze mu gacentre k’ubucuruzi kanaherereyeho ibiro by’akagari ndetse na poste de santé, uhasanga amazu yubakishije amatafari y’ibyondo, ku buryo bigoranye kuba wahabona iriho sima.
Abana basa nabi, abagore bari gutunganya imyaka imbere y’imiryango y’inzu zabo, abagabo n’ingimbi bari kunywa inzoga mu tubari n’imbere yatwo ni bo bakwakira.
Mu kiganiro, aba baturage ntibatinda kukubwira uburyo bari barasigaye inyuma, ngo ariko ubu hamwe na Leta y’Ubumwe bafite icyerekezo.
Aba baturage bari basanzwe batunzwe n’ubuhinzi n’uburobyi gusa, bavuga ko batajyaga borora kugeza igihe Gahunda ya Girinka yaziye.
Ndagijimana yagize ati “Hano hari abana batari bazi n’uko inka isa kugeza igihe Girinka igereye ino aha. Ubu turorora na twe tukanywa n’amata.”
Akomeza avuga ko nta kintu batabona kubera Leta y’Ubumwe. Yemeza ko abatuye Mazane batakiri mu bwigunge nka mbere kuko gahunda zose za Leta zibageraho.
“Amashuri meza, ivuriro, VUP, Girinka, Ubudehe n’izindi zatugezeho, none natwe turi mu cyerekezo kimwe n’abandi Banyarwanda.”
Avuga ko n’ubwo kwiga byari ingorabahizi mu minsi yashize, ngo kuri ubu abana benshi bari kwiga mu mashuri yisumbuye ndetse bamwe barenda kuyasoza.
Mukahabyarimana Gaudence, Umuyobozi w’umudugudu wa Gasasa ari na wo uherereyemo agacentre ka Mazane ahamya ko iterambere ryatangiye kubageraho.
avuga ko abagore baho batotezwaga, ngo ubu si ko bikimeze ndetse n’ubuharike bwari bwarigabije iki kirwa bwaragabanutse.
Gusa avuga ko abagore bo kuri Mazane batarabasha kwiteza imbere, ngo kuko bahinga ibitunga ingo zabo gusa, kubera gukikizwa n’amazi.
“Abagore ntibabasha gufata ubwato ngo bajye gushaka icyo bakora hakurya.”
Mukahabyarimana yemeza ko baramutse batujwe hakurya y’amazi bashaka icyo gukora, ndetse n’amakoperative bibumbiyemo akabasha gukomera, dore ko ngo n’abaterankunga baboneka ari benshi.
Inkuru yo kwimurwa bayakiranye ibyishimo byinshi….
Mu mwaka wa 2012, ngo habaye umwuzure watumye ikibaya gikikije Akagera aba baturage bahinga cyuzura amazi mu gihe cy’umwaka wose, bituma bagira inzara.
Nk’uko umuyobozi ushinzwe imibereho myiza muri Mazane, Bikorimana Gaspard, abitangaza, ubuyobozi bukuru icyo gihe bwarahasuye maze hafatwa umwanzuro wo kwimura abahatuye kuko ari mu manegeka.
N’ubwo abakuze babanje kurwanya iki cyemezo kubera kumara igihe kinini cy’ubuzima bwaho kuri iki kirwa, abakiri bato bo bacyakiranye urugwiro.
Bihoyiki Jean de Dieu, umuyobozi w’urubyiruko mu Kagali ka Mazane atangaza ko mu gihe bazaba bagiye gutuzwa hakurya y’amazi ubuzima buzahinduka, ndetse n’imitekerereze igahinduka.
“Tuzarenga gutekereza gusa ku kubeshwaho n’uburobyi n’ubuhinzi na bwo budafashije, twige imyuga, dukorere impushya zo gutwara ibinyabiziga, tubeho nk’abandi Banyarwanda, dutange umuganda wo kubaka igihugu natwe.”
Ngo biteganyijwe ko muri uku kwa mbere hazimurwa imiryango 44.
N’ubwo ubuyobozi bwemeza ko hari gahunda yo kwimura abatuye iki kirwa bose, abatazimurwa bwa mbere na bo babikeneye byihutirwa kubera ubuzima butari bwiza babayemo.
Amateka ya Mazane…
Amateka agaragaza ko ikirwa cya Mazane cyatangiye guturwa mu mwaka wa 1870. Iki cyavumbuwe n’abahigi ubwo birukankanaga inyamaswa igacengera mu rufunzo hanyuma ngo imbwa n’abahigi barayikurikira, bagera ku butaka.
Ngo icyo gihe mu karere ka Bugesera boheraga abakobwa batwaye inda y’indaro mu rwobo rwa Bayanga (ruherereye mu murenge wa Gashora ubu).
Mu rwego rwo kubakiza, ababyeyi bahaga abahigi abana babo ngo bajye kubohera, ariko bagaca inyuma bakabasaba kubazana kuri aka karwa.
Ngo abatuye iki kirwa bwa mbere ni abahigi, n’abakobwa babaga batwaye inda z’indaro bakaza kuhabahisha, bakahabyarira, ngo hari n’abo ababyeyi bazaga gusura rwihishwa.
Ngo n’abatari abahigi batangiye kuza kuhatura, bafata amashyamba, batangira guhinga. Ngo abatuye iki kirwa ntibatekerezwagaho kugeza igihe FPR yafatiye igihugu, batangira kugezwaho ibikorwa by’iterambere buhoro buhoro.


text:
Mu gutegura cyangwa
gutaka usanga mu gikoni ari ahantu hatitabwaho. Bissa Josiane ukora
akazi ko gutaka (decoration) aratubwira uburyo ushobora gutaka mu gikoni
hagasa neza. Yagize ati” Mu gikoni urahategura hagasa neza nk’uko
utegura mu buriro , mu busitani ,mu cyumba n’ahandi “.
Uko wahategura
Mu gikoni ushobora kuhategura uhashyira indabo naturel z’umwimerere ukahashyira ibikombe birimo izo ndabo, ukahashyira tableau (imbaho) zishushanyijeho ibintu byo mu gikoni nk’ubwoko bw’ibiribwa .Kuri izo mbaho washushanyaho inyanya, amasafuriya arimo ibiryo , amaterimosi, ibinika n’ibindi bigaragaza imirimo ikorerwa mu gikoni.
Mu gikoni uhashyira etajeri (etagere) ushyiraho ibikoresho ukenera mu gikoni noneho ukajya umenya uko wabitondekanya neza bikaba bibereye ijisho. Ibikoresho byose wabitondeka ( arrangement) bitewe na forume ya yabyo. Aho ushyira ibyuma byo guhatisha hagasa ukwaho,aho ushyira utubido,mbese buri gikoresho cyikiranga aho kibikwa . Mu gikoni wahashyira akameza ko gukatiraho ibiterwa ndetse kakaba kanakoreshwa guteguraho amafunguro mu gihe bitari ngombwa ko ukoresha uburiro (sale à manger).
Uko wategura mu gikoni
Mu gutegura cyangwa
gutaka usanga mu gikoni ari ahantu hatitabwaho. Bissa Josiane ukora
akazi ko gutaka (decoration) aratubwira uburyo ushobora gutaka mu gikoni
hagasa neza. Yagize ati” Mu gikoni urahategura hagasa neza nk’uko
utegura mu buriro , mu busitani ,mu cyumba n’ahandi “.
Labels: gutaka inzu


text:
Nagize ibihe byo kuganira n’abandi Banyarwanda batandukanye baba abatuye, abakorera n’abiga mu mahanga na bo nsanga duhuje icyifuzo, dutangirana urugendo ruganisha ku kugira inzozi zacu impamo.
Bidatinze Sosiyete Nyarwanda ikora ingendo zo mu kirere, RwandAir, yatangiye kwakira indege nini kandi nshya, ibyishimo bitaha i Rwanda bihereye mu marembo yarwo ku Kibuga cy’Indege Mpuzamahanga cya Kigali giherereye i Kanombe.
Aha nahise ntangira kumva ko ibyo nibazaga bitakiri inzozi ahubwo bishoboka. Mu gihe gito hashyizweho gahunda zitandukanye z’ingendo zizajya zikorwa n’izo ndege haba ku Mugabane wa Afurika ndetse hadaciye kabiri bagura n’icyerekezo i Burayi.
Njye nk’umunyamakuru nagize amahirwe yo gukora ibiganiro na bamwe mu bayobozi ba RwandAir ubwo bari mu Budage mu ngendo z’akazi, barantumira ngo nzagende mu bambere bazaganura ku rugendo rushya rwari kuva mu Bwongereza rwerekeza mu Rwanda ngo nihere amaso ibyo bari banganirije gusa ntibyakunze kuko byahuriranye na gahunda y’akazi kihutirwa. Natangiye gukubita agatoki ku kandi mvuga nti “Ni ay’ubusa umunsi umwe nzakabya inzozi zanjye.”
Mu mpera za Ugushyingo 2017 nibwo nafashe icyemezo cyo gukatisha itike ya RwandAir ngo nyigendemo mve mu Burayi, njye iwacu mu ndege y’u Rwanda, igihugu cyanjye.
Nkimara kubona itike, natangiye kubara iminsi ariko nkabona itava aho iri ngo igihe kigere nurire rutemikirere yerekeza mu rw’Imisozi 1000.
Nyuma y’iminsi myinshi n’amanywa maremare, ijoro rya tariki ya 14 Ukuboza 2017 ryambereye umunezero usendereye kuko inzozi zanjye zari zimpaye ibyo nifuzaga.
Bruxelles-Kigali, urugendo rwuje ituze n’umunezero
Muri uru rugendo nagiye nitegereza akantu kose kuva aho mutangira ibikapu kugera aho mwinjirira mu ndege ngo ndebe uko byose bikorwa kuko kuri njye byasaga nk’urugendo rwa mbere kandi maze imyaka 20 ngenda mu ndege. Urwo rugendo rwose kuva utanze ibikapu kugera ku ndege ni iminota iri hagati ya 10 na 15.
Twari Abanyarwanda benshi bisa nkaho tugiye gutega bus twerekeza ahabereye umunsi uhuriza hamwe Abanyarwanda baba mu mahanga n’inshuti zabo “Rwanda Day”, ariko siko byari bimeze kuko twari tugiye muri RwandAir tugana i Rwanda.
Isaha yo kwinjira mu ndege yarageze, ninjira nk’ujya mu rugo, twasanganiwe ku muryango n’itsinda ry’abasore n’inkumi bagera kuri bane, buri wese aguha ikaze akwereka aho wicara n’inseko ya gipfura.
Ibi byatumye nibeshya ko tugiye kugenda mu ndege turi Abanyarwanda gusa, ariko nkigera imbere nabonyemo abazungu bakomoka i Burayi biganjemo abavuye mu Bwongereza bagiye hirya no hino ku Isi baciye i Kigali guhindurirayo indege. Nicinye icyara nti “RwandAir yerekeza mu byerekezo 24 ni byiza ko ikomeza kwamamara, amahanga yose akayiyoboka.”
Maze kubona nimero y’icyicaro cyanjye umukobwa twicaranye namubwiye nti “Wiriwe”, aransubiza ati “Ndi uwo muri Nigeria”. Nahise ngabanya Igifaransa n’Ikinyarwanda ndamusekera nti “Welcome to Rwanda.”
Nyuma y’iminota mike baduhaye ikaze mu Kinyarwanda, Icyongereza n’Igifaransa mbere yo guhaguruka, ariko umukobwa wavugaga mu Kinyarwanda yarihutaga kuko numvaga nshaka gukomeza kumwumva.
Tumaze gufata ikirere ubwo twizirikura imikandara, ntangira kugenda ndambura amaguru nganira mu rurimi gakondo n’Abanyarwanda benshi bari baturutse mu Bwongereza, mu Bubiligi bagana mu Rwanda mu Nama y’Igihugu y’Umushyikirano n’abandi baje mu biruhuko.
Mu rugendo icyo natekereje ni uko ndi mu ndege yanjye, y’igihugu cyanjye nsa nkaho naguze. Ndavuga nti “Nkiri muto nifuzaga kugura imodoka, nza kubigeraho none mfite n’indege nkesha igihugu cyanjye.”
Muri uru rugendo rw’ubudasa rwanjye muri RwandAir iva Bruxelles-Kigali twahagurutse saa tatu z’ijoro tugera mu Rwanda saa moya za mu gitondo.
Abanyakiriye bose babikoranye umutima wa gipfura kandi bagaragaza akanyamuneza buri uko bakugannye bakuzaniye amafunguro, ikinyobwa, n’Ikawa ndetse biba akarusho ubwo nakandagizaga ikirenge mu gihugu cyanjye.
Urwo nirwo rugendo rwanjye rwa mbere mu ndege yanjye ya RwandAir iva Bruxelles yerekeza mu Mujyi wa Kigali.


text:
Kwera imbuto ni igikorwa buri mukristo asabwa. Yesu avuga ku mumaro wo kwera imbuto yakoresheje amagambo akomeye agira ati: "Ishami ryose ryo muri jye ritera imbuto (Data) arikuraho, iryera imbuto ryose aryanganyaho amahage yaryo ngo rirusheho kwera imbuto (Yoh. 15:2).
Ibi biravuga ko hatabaye kwera imbuto ubukristo buba bushize.
Abakristo bose rero barasabwa kwera imbuto. Nizo bapimirwaho, nizo bashimirwaho kandi nizo abagawa mu Bwami bw’Imana bazira.
Ariko none nibajije niba umuntu yakwiha kwera imbuto ubwe. Abantu bahinze cg babaye aho bahinga, bazi neza ko kumera kw’imbuto no kwera biva ku binti byinshi. Hari ubwiza bw’imbuto zabibwe, hari ubutaka bwazakiriye, hari ifumbire zahawe, hari imbuto zisabwa kwuhirwa, kuvomererwa, hari umurimo ukomeye wo kuzibagarira, hari izisabwa gushyigikirwa (Urugero: ibishyimbo bagomba gutega ibiti), hari izisabwa kurindwa ibyonyi, etc.
Muri ibi byose harimo ibyo nyiri mbuto akora: gutegura ubutaka, guhitamo imbuto nziza, gufumbira, kuvomerera, kubagara, etc. Ariko hari uruhare rundi rurenze ubushobozi bw’umuhinzi: kumeza imbuto, kuyikuza, ikirere kizima, kugusha imvura, etc.
Kubera kumenya ibi, ndashaka kukwibutsa ko ufite uruhare runini kugirango ziriya mbuto usabwa zishobore kwera: ijambo wumva, Itorero ubamo n’icyo uryigiramo, inshuti zawe za buri munsi, amasengesho usenga, imbaraga ushyira mu kurinda ijambo wumvise, umuhate ugira wo kurishyira mu bikorwa, etc.
Ariko na none hariho uruhare rwa Mwuka Wera. Yesu amaze kwigisha ku muzabibu, amashami yawo n’imbuto yavuze ijambo rikomeye ati: (...) kuko ari nta cyo mubasha gukora mutamfite ( Yoh 15:5).
Nyuma yo kwiga iri jambo, nasanze abananirwa kwera imbuto bipfira aha hantu habiri:
1) Kutamenya uruhare rwawe; 2) Kutamenya cg kwirengagiza uruhare rwa Mwuka Wera.
Umaze kumenya ko abantu bose bakuziho imirimo ya kamera (mwibuke iyo mirimo nk’uko ivugwa mu Bagalatiya 5:19-21), uzi neza ko ugera ahantu abantu bakakubonamo ubusambanyi, uburozi, igomwa, ishyari, etc. Nyamara wewe ntugire icyo ukora ngo uhindure izo mbuto zikugaragaraho, waba se utekereza ko bizikora? Mu bukristo nta kintu cyikora, ahubwo urasabwa kugira icyo ubikoraho.
Na none kandi urangije gukora ibyo ushoboye, menya ko hari byinshi utakwishoboza, usabe Umwuka Wera agushoboze. Niwe ushoboza abantu kwera imbuto, niwe utugira abagabo bahamya imbuto z’Umwuka.
Fata umwanya wandike ibyo wiyemeje gukora. Fata umwanya usabe Umwuka Wera agushoboze ibyo udashoboye.
Mugire igitondo cyiza!
Mushobora gusanga inyigisho zose zatambukijwe kuri facebook page ikurikira:
Bishop Dr. Fidele Masengo


text:
mwanatwandiilkira kuri email umutoneric@gmail.com
mwiriwe! mbanje kubashimira kubwubufasha bw’ibitekerezo byanyu nukuri ndabashimiye,njye ndi mushiki wa cyubahiro Patrick kubantu bakeneye ubusobanuro hari nimero yatanzwe haruguru iri kuri watsapp kdi uwabishobora yaduhamagara tukamusobanurira,murakoze
Everthing happen for reason, numugambi wimana kandi hamwe nayo byose birashoboka, Ukonzashobozwa nzamufasha kandi akomeze yihangane. Nabonye iriya number batanze iri kuri whatsapp ndacyeka abarihanze ariho babariza umubyeyi we akabasobanurira.
nukuri birakwiye gutanga ubufasha bwacu maze Cyubahiro akabona ubuzima buzira umuze.tuzagerageza uko dushoboye rwose
Muraho,nasabaga ko mwadufasha mukatubwira ukonabarihanze,twabigenza twohereza inkunga yo gufasha uwomuvandimwe murakoze
Muraho,nasabaga ko mwadufasha mukatubwira ukonabarihanze,twabigenza twohereza inkunga yo gufasha uwomuvandimwe murakoze
yoo! niyihangane disi nanjye nemeye kwitanga uko nshoboye
Ijambo ryimana ridusaba gufasha ababaye, ndihanganisha patrick ndetse numuryango we Natwe nkabanyarwanda bazi agaciro kubuzima tuzamufasha uko dushoboye.
Gufasha abababaye ni ukwizigama no kwitegurira amasaziro meza.Patric hamwe n’Imana tuzamufasha.
Mana kora ibikomeye umwongerere iminsi yokubaho tuzamufasha ukodushobo jwe
Mana kora ibikomeye umwongerere iminsi yokubaho tuzamufasha ukodushobo jwe
rekatumusabire IMANA imufashe kuko niyo ishobora byose
Abishyize hamwe nakibananira kandi uwiteka abane nacyubahiro patrick, Uwiteka nadushoboza turamufasha kandi hamwe nimana byose birashoboka.
Abishyize hamwe nakibananira kandi uwiteka abane nacyubahiro patrick, Uwiteka nadushoboza turamufasha kandi hamwe nimana byose birashoboka.
YOOOO !!!!! UYUMWANA DISI IMANIMUFASHE NDUMVA IYINKURU IKOZE KUMUTIMA NANJYE NKUMUNYARWANDA NGOMBA KUMUFASHA.


text:
ISOMO RYA MBERE
Isomo ryo gitabo cy’Umuhanuzi Ezekiyeli (Ezk 34, 1-11)
1Uhoraho ambwira iri jambo ati 2“Mwana w’umuntu, hanurira abashumba ba Israheli ibiberekeyeho. Bahanurire ubabwira uti ‘Dore uko Nyagasani Uhoraho avuze: Bariyimbire abo bashumba ba Israheli biragira ubwabo ! Mbese ye, ubundi abashumba ntibagomba gukenura ubushyo ? 3None mwebwe murinywera amata, murambara imyambaro y’ubwoya bw’intama, mukibagira iz’imishishe kurusha izindi, ariko ntimwite ku matungo. 4Intama zinanutse ntimwazondoye, iyari irwaye ntimwayivura cyangwa ngo mwomore iyakomeretse. Ntimwagaruye iyari yatannye, ngo mushakashake iyazimiye; ahubwo mukazishorerana ubugome n’umwaga. 5Zaratatanye kuko nta mushumba, zihinduka umuhigo w’inyamaswa z’ishyamba kuko zatatanyijwe. 6Dore amatungo yanjye arangara ku misozi yose n’ahantu hose hirengeye; yakwiriye imishwaro mu gihugu cyose nta n’umwe uyitaho, nta n’uwaruhije ayashakashaka. 7None rero mwa bashumba mwe, nimutege amatwi ijambo ry’Uhoraho. 8Mbirahiye ubugingo bwanjye – uwo ni Nyagasani Uhoraho ubivuze – kubera ko amatungo yanjye yatejwe abashimusi, agahinduka umuhigo w’inyamaswa z’ishyamba kuko nta mushumba afite, abashumba banjye ntibite ku matungo yanjye, bakiragira ubwabo aho kuragira amatungo yanjye; 9nimwumve noneho mwa bashumba mwe, ijambo ry’Uhoraho ! 10Nyagasani Uhoraho aravuze ngo : Dore ngiye kwibasira abo bashumba, nzabanyaga amatungo yanjye kandi kuva ubu mbabuze kundagirira, bityo na bo baherukire aho kongera kwiragira ubwabo. Nzavana intama zanjye mu kanwa kabo, ntibazongera kuzirya ukundi.’” 11Koko Nyagasani Uhoraho aravuze ati “Dore jye ubwanjye ngiye gukenura amatungo yanjye kandi nyiteho.”
ZABURI (Zab 23 (22), 1-2a, 2b-3, 4, 5, 6)
Inyik/ Uhoraho ni we mushumba wanjye, nta cyo nzabura !
Uhoraho ni we mushumba wanjye,
nta cyo nzabura !
Andagira mu rwuri rutoshye.
Anshora ku mariba y’amazi afutse,
maze akankomeza umutima.
Anyobora inzira y’ubutungane,
abigriye kubahiriza izina rye.
N’aho nanyura mu manga yijimye,
nta cyankura umutima kuko uba uri kumwe nanjye,
inkoni yawe y’ubushumba intera ubugabo.
Imbere yanjye uhategura ameza,
abanzi banjye bareba,
ukansiga amavuta mu mutwe,
inkongoro yanjye ukayisendereza.
Koko ineza n’urukundo byawe biramperekeza,
mu gihe cyose nzaba nkiriho.
Nanjye rero nzaza niturire mu Ngoro y’Uhoraho,
abe ari ho nibera iminsi yose.
IBANGONDIRIMBO RIBANZIRIZA IVANJILI (Zab 145 (144), 13.17)
Alleluya Alleluya.
Uhoraho ni mutabeshya, akaba indahemuka mu byo akora byose.
Uhoraho ni umunyabutungane mu nzira ze zose,
akarangwa n’urukundo mu bikorwa bye byose.
Alleluya.
IVANJILI
+ Matayo (Mt 20, 1-16)
Muri icyo gihe, Yezu abacira uyu mugani ati 1“Ingoma y’ijuru imeze nka nyir’umurima wazindutse mu museke, kugira ngo ararike abamukorera mu mizabibu. 2Amaze gusezerana n’abakozi idenari imwe ku munsi, abohereza mu mizabibu ye. 3Ngo asohoke nko ku isaha ya gatatu, abona abandi bandagaye ku kibuga. 4Arababwira ati ‘Namwe nimujye mu mizabibu yanjye, ndi bubahe igihembo gikwiye.’ 5Maze bajyayo. Yongeye gusohoka ahagana ku isaha ya gatandatu, n’ahagana ku isaha ya cyenda abigenza kwa kundi. 6Yongera kugenda ku isaha ya cumi n’imwe, abona n’abandi bahagaze arababwira ati ‘Ni iki gituma mwahagaze aha ngaha umunsi wose nta cyo mukora ?’ 7Baramusubiza bati ‘Ni uko nta waturaritse.’ Arababwira ati ‘Namwe nimujye mu mizabibu yanjye.’
8« Bugorobye nyir’imizabibu abwira umuhingisha ati ‘Hamagara abakozi ubahe igihembo cyabo, uhere ku baje nyuma, uheruke abaje mbere.’ 9Nuko rero abo ku isaha ya cumi n’imwe baraza, maze buri muntu ahabwa idenari. 10Aba mbere baza batekereza ko bari burengerezweho ; na bo ariko buri muntu ahabwa idenari imwe. 11Bayakira binubira nyir’umurima bati 12‘Abaje nyuma bakoze isaha imwe gusa, ubagiriye nka twe twahanganye n’umunsi wose n’izuba.’ 13We rero asubiza umwe muri bo ati ‘Mugenzi wanjye, nta cyo nkurenganyijeho ; si idenari imwe twasezeranye ? 14Fata ikiri icyawe maze wigendere. Jye nshatse guha uwaje nyuma nk’icyo nguhaye. 15Sinshobora se kugenza uko nshaka mu byanjye ? Cyangwa se undebye nabi kuko ngize neza ?’ 16Nguko uko aba nyuma bazaba aba mbere, n’aba mbere bakazaba aba nyuma. »


text:
Mbandikiye ibi mbabaye kuko mama akomeje kuntera agahinda, aca inyuma data, agasambana n’undi mugabo nzi kandi nareba nkasanga ari ugusuzuguza data, none basomyi b’ikinyamakuru Rwandapaparazzi.rw nifuzaga ko mwamfasha ku bujyanama.
Mfite imyaka 19, ubu nibwo ndangije kwiga segonderi, akenshi nakundaga kubona ababyeyi banjye batongana, amakosa buri gihe nkayashyira kuri papa, ariko ubu maze kubona ko mama ari umunyamakosa.
Data akora ubucuruzi, ava mu rugo hafi saa kumi z’igitondo, agataha nka saa yine z’ijoro, Mama afite akazi ajyaho buri munsi agataha nimugoroba.
Haba muri telefone ye, ndayifata nkasoma message uwo mugabo aba yamwandikiye, hari igihe amucyura nimugoroba akamugeza hafi yo mu rugo.
Ntavuze byinshi rero bakunzi ba Rwandapaparazzi, hari byinshi nabonye bingaragariza ko asambana na mama, kuko nanjye ubwanjye naramubajije, aho kwemera cyangwa ngo ahakane yambwiye ko nindamuka mbibwiye papa azantwika umunwa, kandi ngo azabikora mu buryo ubwo ari bwo bwose azaba ashoboye, ngo cyangwa sinzongere kwitwa uwe ukundi.
Mungire inama, ese nzicaze papa mubwire byose namwereke ikigaragaza ko mama amuca inyuma, ese nzabatungure bose? Ni ukuri iwacu nta cyo tubuze ariko imico ya mama irimo kuntera kumva mbabaye cyane, ni njye mukuru iwacu, ariko barumuna banjye ni bato ntacyo baba bitayeho. Murakoze.
Uwineza Vanessa@Rwandapaparazzi.rw
96,060 total views, 0 views today


text:
Rulindo: Umurenge wa Mbogo wamuritse ibyagezweho ku bufatanye n’abafatanyabikorwa bawo.
Kuri uyu wa gatanu tariki ya 17/5/2013, mu murenge wa Mbogo ho mu karere ka Rulindo, habereye igikorwa cyo kumurika ibyagezweho mu iterambere ry’ abaturage babifashijwemo n’abafatanyabikorwa b’uyu murenge ari nabo bafatanyabikorwa b’akarere kose muri rusange.
Mu byagezweho biri mu byiciro bitandukanye birimo ibijyanye n’ubukungu, ubuhinzi, ubuzima,I mibereho myiza, byose ngo byagezweho ku bufatanye bwabo n’afatanyabikorwa.
Abamuritse ibyo bakora, harimo abikorera ku giti cyabo bakora ubukorikori butandukanye, harimo kandi n’abimbumbiye mu mashyirahamwe aterwa inkunga n’abafatanyabikorwa nka DUHAMIC ADRI, FORM CONCERN INTERNATIONAL ,n’abandi.
Ku birebana n’ubuhinzi hagaragaye cyane ibikorwa bya DUHAMIC ADRI,aho bamwe mu baturage bafashwa n’yu umushinga,bavuga ko imyaka beza n’umusaruro wose,bagezeho bawukesha DUHAMIC A ADRI.Bavuga ko DUHAMIC ibafasha ibigisha guhinga kijyambere ,ikanabagezaho imbuto z’indobanure.
Mukantagwera Pauline Yagize atiâ€Umusaruro wose tubasha kugeraho,tuwukesha DUHAMIC ADRI,kuko igenda itwigisha uko duhinga dukoresheje tekinike,ubworozi nabwo baduhugura uburyo umuntu yakorora itungo rye rikaba ryiza.baduha imbuto z’idobanure n’ibindi
Umukozi w’umuryango FORUM CONCERN INTERNATIONAL,Hakizimana Jean De Dieu,,wamuritse ibikorwa by’uwo muryango bijyanye no guhuza abahinzi n’abacuruzi mu rwego rwo kudahendana ku bugure bw’imyaka.
Yagize ati†twashyizeho ikintu cyo guhuza abacuruzi baturuka hirya no hino baza kurangura imyaka ino aha,hamwe n’abahinzi bo mu murenge wa Mbogo n’abahinzi b’akarere bose muri rusange.Ibyo bituma hatabaho guhendana hagati yabo,kuko twasangaga abahinzi bahendwa n’abacuruzi.â€
Akomeza avuga ko ubu ibyo guhendana bitazongera kuko bizajya bikorwa uko byagenwe.
Uhagarariye abafatanyabikorwa b’umurenge wa Mbogo Uwamahire Catheline,yavuze ko ibikorwa by’abafatanyabikorwa byagezweho ari ibyo kwishimirwa.Akaba yabwiye ubuyobozi bw’uyu murenge ko hagomba kubaho ubufatanye kugira ngo ibyo baba bahize bijye bibasha kugerwaho.
Yanavuze ko icyo bakora ari ukwerekera abaturage ubundi ahasigaye bagashyiraho akabo.
Mu bikenewe bitakozwe abaturage bavuga harimo kuba nta mazi meza bafite,nta n’umuriro w’amashanyarazi, abaturage bakaba basaba ko abafatanyabikorwa bagerageza kubyitaho bakabagezaho.
Umunyamabanga nshingwabikorwa w’umurenge wa Mbogo, Dusengimana Augustin,yashimye cyane ibyagezweho asaba bafatanyabikorwa ko bakomeza kurushaho kwegera amakoperative yo muri uyu murenge,cyane cyane ay’urubyiruko,bakarufasha kumenya kwihangira imirimo.


text:
Imiterere ya ba Samantha
Samantha ni umuntu uhindagurika cyane, arashimishije, ababara vuba, akunda imirimbo y’abagore, aba ameze nk’abana bato, agwa neza kandi ni umugore ushoboye, azi kureshya abantu kandi aranatinyuka. Ashobora kugaragara nk’umuntu ucecetse utavuga menshi cyane cyane akabikora ku bushake afite ikintu ashaka kugaragaza. Kuri we, ni ngombwa kuba amerewe neza mu buryo bw’amarangamutima kugira ngo abone kwigirira icyizere. Iyi ari mu bantu yisanzuyeho, Samantha ashobora gusakuza no kuganira cyane kuko aba yumva yisanzuye. Aha agaciro ubucuti kandi yumva ko kugira incuti bisaba ko nawe ubanza ukaba incuti nziza, amenya gutega amatwi incuti ze,kwishyira mu mwanya wazo ndetse no kuzibikira ibanga.
Agira urwenya akunda gukoresha cyane kugira ngo agaragarize incuti ze ko adahangayitse, cyangwa mu gusetsa abantu bisanzwe. Iyo akiri umwana, ni ngombwa ko ababyeyi be bamugaragariza urukundo no kumufasha kumva ko atekanye, kumushishikariza guhanga udushya no kumutera akanyabugabo mu kumunya indimi z’amahanga kuko biba biri mu mpano ye. Samantha akunda gusoma, arirekura mu mivugire ye kandi akunda kuganira n’abantu.
Akunda kandi kwitabwaho, gukurura abagabo. Agira inzozi zo kuba umuntu w’icyitegererezo. Kuvugira mu bantu benshi no kugaragaza ibitekerezo bye. Yifuza kugira umukunzi uhamye bakundana byuzuye, akunda udushya no gutembera. Kuri we ubuzima ni nk’umukino kandi yiyizera mu kumenya kuwukina. Ahantu ari, yaba mu birori cyangwa ku kazi, agaragara nk’uw’ingenzi ku buryo iyo adahari bumva hari ikintu kibura. Iyo amaze kuba umubyeyi, aba azi inshingano ze. N’ubwo akurura abagab o kandi akagaragara nk’umuntu byoroshye kumwegera, Samantha ntiyoroshye kuko ntapfa kujya mu kintu atizeye ko kizagenda 100% nk’uko abiteganya.
Mu mirimo Samantha yifuza gukora harimo iy’ubugeni, siporo, ubukerarugendo, ububanyi n’amahanga n’ubuvuzi.


text:
2 WERURWE 2015
KIRIGIZISITANI
Umudendezo wo mu rwego rw’idini uracyari ikibazo muri Kirigizisitani
Kirigizisitani yagaragaje ko iharanira umudendezo mu by’idini ubwo ku itariki ya 4 Nzeri 2014, Urugereko rw’Urukiko rw’Ikirenga Rurinda Itegeko Nshinga rwatangazaga ko ingingo zimwe na zimwe zo mu itegeko rigenga amadini ryo mu mwaka wa 2008 zinyuranyije n’itegeko nshinga. Ibyo byatumye Abahamya ba Yehova bo mu majyepfo ya Kirigizisitani babona uburyo bwo kwiyandikisha. *
Nubwo Urukiko rw’Ikirenga rwafashe uwo mwanzuro, Komite y’Igihugu Ishinzwe iby’Amadini muri icyo gihugu ikomeje kwanga guha ubuzima gatozi Abahamya bo mu majyepfo. Iyo komite ivuga ko iryo tegeko rigenga amadini ryo mu mwaka wa 2008 rigikurikizwa kugeza igihe inteko ishinga amategeko izarikorera ubugororangingo. Ibyo bituma Abahamya ba Yehova bo mu majyepfo ya Kirigizisitani bakorerwa ibikorwa by’ivangura, ntibahabwe ubuzima gatozi kandi Abahamya bo mu majyaruguru y’icyo gihugu bo bafite ubuzima gatozi kandi bagakora umurimo wabo mu mudendezo. *
Yafunzwe azira kubwiriza
Ku itariki ya 30 Kamena 2014 Zhyldyz Zhumalieva ufite imyaka 46, uba mu mugi wa Naryn mu majyepfo ya Kirigizisitani yarimo abwiriza abaturanyi be. Abayobozi b’umugi wa Naryn baramufashe, bamushinja ko abwira abaturanyi be inyigisho zo mu idini ritemewe n’amategeko. * Kuva Kirigizisitani yabona ubwigenge, bwari bubaye ubwa mbere Umuhamya ajyanwa mu nkiko aregwa kwifatanya mu bikorwa by’idini.
Mu bujurire bwo ku itariki ya 5 Kanama 2014, Urukiko rw’Akarere rwa Naryn rwumvise ibyo Zhumalieva aregwa. Abacamanza babajije ibibazo byinshi bashaka kumenya neza Abahamya ba Yehova n’ibyo bigisha. Urukiko rumaze gusuzuma ibimenyetso, abacamanza babaye basubitse urubanza, bategereje ko umwanzuro wafashwe na rwa rugereko usohoka.
Nyuma yaho, Urukiko rw’Akarere rwa Naryn rwongeye gusuzuma urubanza rwa Zhumalieva. Urukiko rwasanze nta tegeko yishe kandi ruvuga ko itegeko nshinga riha abaturage bose uburenganzira bwo kumenyekanisha imyizerere yabo. Urukiko rushingiye ku mwanzuro wafashwe n’Urugereko rw’Urukiko rw’Ikirenga Rurinda Itegeko Nshinga, rwavuze ko Abahamya ba Yehova bafite ubuzima gatozi muri Kirigizisitani hose. Umwanzuro w’urukiko warasheshwe, ariko umushinjacyaha ajurira avuga ko umwanzuro wafashwe n’Urugereko rw’Urukiko rw’Ikirenga Rurinda Itegeko Nshinga nta ho uhuriye n’icyaha cyakozwe. Ku itariki ya 24 Ukuboza 2014, Urukiko rw’Ikirenga rwanze ubujurire bwe, rwemeza ko umwanzuro Urukiko rw’Akarere rwa Naryn rwafashe rwo kugira Zhumalieva umwere ukwiriye kandi ruvuga ko afite uburenganzira bwo kugeza ku bandi ibyo yizera.
Abahamya bo muri Osh babonye ubutabera nubwo bashinjwe ibirego by’ibinyoma
Mu mwaka wa 2013 Oksana Koriakina na nyina Nadezhda Sergienko bafungishijwe ijisho, baregwa ko hari ibyaha bakoze bari mu murimo wo kubwiriza. Abayobozi bo mu mugi wa Osh bitwaje ibyo birego by’ibinyoma bavuga ko Abahamya ba Yehova bakora “ibikorwa by’idini bitemewe n’amategeko.” Abo bayobozi bavuze ko ubwo Abahamya batemewe n’amategeko yo muri ako gace, batemerewe no kubwiriza mu ruhame bamenyekanisha ibyo bizera.
Urukiko rwo mu mugi wa Osh rwagize uwo mukobwa na nyina abere. Mu rubanza rwo ku itariki ya 7 Ukwakira 2014, umucamanza yavuze ko abagenza cyaha bakoze amakosa akomeye mu iperereza ryabo kandi ko bakurikiranye Koriakina na Sergienko mu nkiko babaziza gusa ko ari Abahamya ba Yehova.
Umushinjacyaha wo mu mugi wa Osh yajuriye asaba ko uwo mwanzuro w’urukiko waseswa. Yasabye ko urwo rubanza rwasubizwa abagenza cyaha kugira ngo bakosore amakosa bakoze bityo abone uko yongera gusubiza Koriakina na Sergienko mu rubanza. Urukiko rw’ubujurire rwanze kwakira ikirego cy’umushinjacyaha, maze ajuririra mu Rukiko rw’Ikirenga rwa Kirigizisitani. Urwo rukiko rwavuze ko ku itariki ya 3 Werurwe 2015 ari bwo ruzumva urwo rubanza. Abahamya biringiye ko urwo rukiko ruzaca urubanza rutabera.
Ese Kirigizisitani izashyigikira umudendezo mu by’idini cyangwa izabyanga?
Umuhamya wa Yehova wari uhari igihe urubanza rwa Zhumalieva rwasomwaga, yaravuze ati “kuva mu mwaka wa 1998, abayobozi bo muri aka gace bakomeza kutuburabuza kuko tudafite ubuzima gatozi mu mugi wa Naryn. Ubu, twizeye ko imyanzuro y’Urukiko rw’Ikirenga izatuma amaherezo tubona ubuzima gatozi.”
Abahamya ba Yehova bo mu mugi wa Naryn, Osh no mu yindi migi yo mu majyepfo ya Kirigizisitani, bategerezanyije amatsiko igihe bazahabwa ubuzima gatozi kugira ngo bakomeze gukora umurimo wabo mu mudendezo, nta wubahutaza. Kirigizisitani nikurikiza imyanzuro y’urukiko rukuru, izaba ishyigikiye ko abaturage bayo bafite umudendezo wo kujya mu idini bashaka.
^ par. 2 Reba ingingo ifite umutwe uvuga ngo “Urukiko rw’Ikirenga rwa Kirigizisitani rwahaye Abahamya ba Yehova umudendezo wo mu rwego rw’idini,” urebe umwanzuro Urugereko rw’Urukiko rw’Ikirenga Rurinda Itegeko Nshinga rwafashe ku itariki ya 4 Nzeri 2014.
^ par. 3 Abahamya ba Yehova bafite ubuzima gatozi mu gihugu hose, no mu duce two mu majyaruguru y’icyo gihugu. Icyakora, abayobozi bakomeje kwanga kubaha ubuzima gatozi mu duce two mu majyepfo.
^ par. 5 Ingingo ya 395(2) y’iteka rya Repubulika ya Kirigizisitani, ivuga ko nta wemerewe kurenga ku “mategeko yo gutegura no gushyiraho amateraniro y’idini, imitambagiro, n’indi minsi mikuru y’idini.”


text:
Yari ‘azi inzira’
GUY HOLLIS PIERCE, umwe mu bari bagize Inteko Nyobozi y’Abahamya ba Yehova, yarangije isiganwa rye ryo ku isi kuwa kabiri tariki ya 18 Werurwe 2014, ubwo yari afite imyaka 79. Kubera ko ari umwe mu bavandimwe ba Kristo, yarazuwe ahabwa ingororano ye mu ijuru.—Heb 2:10-12; 1 Pet 3:18.
Guy Pierce yavukiye mu mugi wa Auburn, muri leta ya Kaliforuniya, ho muri Leta Zunze Ubumwe za Amerika, ku itariki ya 6 Ugushyingo 1934, abatizwa mu mwaka wa 1955. Yashyingiranywe n’umugore we yakundaga cyane witwa Penny mu mwaka wa 1977 kandi bagira umuryango. Kuba yari afite umuryango byagize uruhare mu gutuma agira imico ya kibyeyi. Mu mwaka wa 1982, we na Penny bakoranaga ishyaka umurimo w’ubupayiniya. Mu mwaka wa 1986 batangiye umurimo wo gusura amatorero muri Leta Zunze Ubumwe za Amerika, bakaba barawumazemo imyaka 11.
Mu mwaka wa 1997, Guy na Penny Pierce babaye bamwe mu bagize umuryango wa Beteli yo muri Leta Zunze Ubumwe za Amerika. Umuvandimwe Pierce yakoze mu Rwego Rushinzwe Umurimo, mu mwaka wa 1998 ahabwa inshingano yo gufasha muri Komite y’Inteko Nyobozi Ishinzwe Abakozi. Itangazo ry’uko umuvandimwe Pierce yabaye umwe mu bari bagize Inteko Nyobozi ryatanzwe ku itariki ya 2 Ukwakira 1999, mu nama iba buri mwaka y’umuryango wa Watch Tower Bible and Tract Society of Pennsylvania. Mu myaka yashize, yakoranye na Komite Ishinzwe Abakozi, Komite Ishinzwe Ubwanditsi, Komite Ishinzwe Gusohora Ibitabo na Komite y’Abahuzabikorwa.
Abantu bo mu moko atandukanye no mu mico itandukanye bakundaga umuvandimwe Pierce kubera inseko ye yarangwaga n’ubwuzu n’ukuntu yakundaga gutera urwenya. Icyakora, imico yatumaga abantu bamukunda cyane ni urukundo, kwicisha bugufi, kubaha amategeko n’amahame akiranuka ndetse n’ukuntu yizeraga Yehova mu buryo bwuzuye. Guy Pierce yakundaga kuvuga ko izuba rishobora kutarasa ariko ko amasezerano ya Yehova adashobora kureka gusohora, kandi yashakaga ko isi yose imenya uko kuri.
Umuvandimwe Pierce yakoranaga ishyaka umurimo wa Yehova, akabyuka kare mu gitondo, kandi incuro nyinshi agakora kugeza nijoro. Ingendo yakoraga agiye gutera inkunga abavandimwe na bashiki bacu zatumye agera hirya no hino ku isi, kandi nta na rimwe yabaga ahuze cyane ku buryo atabonaga igihe cyo kuganira na bamwe mu bagize umuryango wa Beteli cyangwa abandi babaga bifuza kuganira na we no kumusaba inama. Na nyuma y’imyaka myinshi, Abakristo bagenzi be babaga bacyibuka umuco we wo kwakira abashyitsi, uwo kwishyikirwaho n’ukuntu yateraga abandi inkunga zishingiye ku Byanditswe.
Uwo muvandimwe wacu n’incuti yacu dukunda asize umugore n’abana batandatu, abuzukuru n’abuzukuruza. Yari afite n’abana bo mu buryo bw’umwuka benshi cyane. Disikuru y’ihamba y’umuvandimwe Pierce yatangiwe kuri Beteli y’i Brooklyn kuwa gatandatu tariki ya 22 Werurwe 2014, itangwa na Mark Sanderson, na we uri mu bagize Inteko Nyobozi. Yavuze ibirebana n’ibyiringiro by’ijuru umuvandimwe Pierce yari afite, maze asoma amagambo ya Yesu agira ati “mu nzu ya Data harimo imyanya myinshi. . . . Niba ngiye kubategurira umwanya, nzagaruka kandi nzabakira iwanjye, kugira ngo aho ndi abe ari ho namwe muba. Kandi aho ngiye, inzira murayizi.”—Yoh 14:2-4.
Ni iby’ukuri ko tuzakumbura umuvandimwe Pierce cyane. Ariko twishimira ko ‘yari azi inzira’ imujyana aho azaba iteka.


text:
Abaturage batuye mu Ntara y’Uburengarazuba barashimira Perezida wa Paul Kagame wabahaye umuhanda Rubavu- Karongi bakava mu bwigunge burimo gutegereza ubwato icyumweru.
Aba baturage bemeza ko batarabona uyu muhanda bavaga i Rubavu na Rutsiro baciye mu kiyaga cya kivu, ikintu bemeza ko cyabagoraga ku buryo bamwe basubikaga ingendo kuko ubwato butakoraga ingendo buri munsi.
Uretse guca mu mazi, andi mahitamo babaga basigaranye ni uguca I Kigali, gusa ngo byarabahendaga kuko kugenda no kugaruka bashoboraga gukoresha amafaranga arenga ibihumbi icumi mu gihe ubu bakoresha ibihumbi bitanu gusa kandi bakihuta.
Ku bw’aba baturage ngo, bashoje uyu mwaka wa 2017 bishimye cyane kuko umuhanda Perezida Kagame yabemereye muri 2010 batangiye kuwukoresha.
Ntegeyimana Syvere utuye mu Karere ka Rutsiro, Umurenge wa Kivumu avuga ko yahavukiye ariko ngo uyu muhanda ni cyo kintu yishimiye mu buzima bwe.
Ati “ Njye navukiye aha ngaha, mfite imyaka 62, ndibuka mu myaka ya za 98 twashakaga kujya i Karongi tukagenda na bisi yazaga rimwe mu cyumweru na bwo hari ubwo wasangaga yuzuye ugategereza ikindi cyumweru, ndashaje ariko nimva no mu buzima nzataha nishimye, turashima Kagame ko yatwemereye umuhanda none twatangiye kumva uburyohe bwa wo”
Yakomeza agira ati “ Nkubwiye ko mu mwaka wa 2005 umwana wanjye bamuhamagaye ngo ajye mu kizamini cy’akazi ku Kibuye, kubera uburyo byari bigoye arakirata kuko bamusabaga ko agomba kuba yagezeyo nk’ejo, byonyine ahantu dutuye kuhava ngo agere muri Rubavu, atege agere i Kigali, ave i Kigali ajye i Karongi cyari ikibazo gikomeye, yahisemo kubireka aba umushomeri hafi imyaka ibiri kandi atabuze ubuhanga, nzi ko ikibazo nk’icyo kitakongera kubaho kubw’uyu muhanda Kagame yaduhaye”
Aba baturage bemeza ko babanje kubona amashanyaraz akagira intera abagezaho, ariko ngo uyu muhanda uje ari akarusho kuko uzaborohereza mu ngendo no mu buhahirane.
Nyiransekuye Donata wo mu Murenge wa Nyundo, Akarere ka Rubavu yagize ati “ Njye ngitangira kubona ibimashini biwusiza nagize ngo ni umuhanda usanzwe w’igitaka, ukurikije uko twari mu bwigunge ntitwumvaga ko twabona kaburimbo, nkubwiye ko nishimye kandi ndashima perezida wacu kuko ibyo yemeye arabikora”
Akomeza agira ati “ Umuriro turawufite ariko twari dufite ikibazo cyo kujya muri za Kibuye, twategaga ubwato, nabwo ntibuza buri munsi bwazaga 2 mu cyumweru, ntibugenda buri saha, iyo wasangaga bwagusize wasubiraga mu rugo ugategereza ubutaha, keretse nk’uwabaga afite amafaranga menshi akanyura i Kigali”
Nzeyimana Obed, utwara moto muri uyu muhanda we ati “ Uyu muhanda tuwufata nk’impano idasanzwe, ubu ntwara moto yanjye mu muhanda mwiza, nkinjiza amafaranga kandi n’abashaka kwihuta nkabafasha, sin ka mbere aho wasanga ari mu binogo gusa”
Yungamo ati “ Sinzibagirwa ikibisi twagendagamo kera tugiye ahitwa Gakeri muri Rutsiro, abantu bagenda hejuru y’imitwaro, wageraga iyo ujya umeze nk’umurwayi kubera umunaniro ariko abantu baratega coaster nk’abajya Kigali”
Umuyobozi w’Akarere ka Rutsiro Ayinkamiye Esperance avuga ko bari gutegura ibikorwa bitandukanye birimo kubaka gare, aho abagenzi bategera imodoka hubatse neza kugira ngo uyu muhanda ukomeze kugaragara neza.
Yagize ati ” Uyu muhanda twarawishimiye, tugomba kuwubungabunga, kuwugirira isuku, tuzubaka ahantu abakerarugendo bashobora kuruhukira, aho hantu hazaba haranga ibintu biboneka muri Rutsiro. Turatekereza no kubaka gare hariya hafi n’Akarere ubu hari gukorwa inyigo”
Uyu muhanda uva ahitwa Pfunda muri Rubavu ukagera i Karongi, watangiye gukoreshwa muri 2017, ukaba waratangiye gukorwa muri 2014.


text:
Tumenye uburyo abakurambere bacu barwanyije ubutiriganya bwa Kalinga
- Views 4958
Nk’uko bizwi hose mu Rwanda, ingengabitekerezo ya Kalinga ihora yifashisha uburiganya n’ubwiru kugira ngo ihore ikanga abaturage, bityo bahorane ubwoba bwo kuyigobotora. Kimwe mu binyoma abambari bayo bakunda gukoresha mu guca intege rubanda, ni ukubabeshya ko ngo abakurambere babo b’abahutu n’abatwa baneshejwe ruhenu batirwanyeho kubera kuba ibigwari. Igihe bene Kalinga kandi bahoza mu kanwa ko abahutu n’abatwa bubitse imitwe igihe cyose, abami b’abatutsi bigabizaga igihugu cyabo mu mugambi wo kubahaka, maze n’ababakomokaho ntibigere na rimwe bagira ubutwari bwo kwibohoza ubwo buhake. Ibyo biba bigamije gutera abahutu n’abatwa ipfunwe n’ikimwaro, babumvisha ko nta butwari bagira muri kamere yabo, ko badashobora kubona ingufu zo kwigobotora Kalinga nshya.
Ubwo buriganya bwakomejwe n’Inkotanyi z’ubu, zaba iziri ku butegetsi mu Rwanda ndetse n’izabutorotse zikajya hanze. Ziyibagiza vuba ko zateretswe ku butegetsi na mpatsibihugu, maze na zo zigashaka gutera icyokere hose ko zatsinze intambara yo kugarura Kalinga kubera ubutwari bw’akataraboneka zari zifite. Bamwe mu bumva ibi badasobanukiwe n’amateka bashobora gucika intege, maze ntibagire akanyabugabo ko kwishyira hamwe mu mugambi wo kwigobotora ingoyi y’iyi Kalinga nshya. Hari benshi mu banyarwanda baguye muri uwo mutego wo kubyemera batyo, kubera kudasobanukirwa n’intego y’ubwo buriganya. Ndetse bamwe muri abo bakimeze nk’abana bakwa inkware bagafatishwa ikibiribiri, bageze n’aho bayoboka icyo kinyoma, barihanukira na bo batangira kucyamamaza bavuga ngo Musinga yari intwari.
Ibyo byaba se ari ukubera kutamenya uburyo uyu mwene Kanjogera yari umunyabwoba wahoraga mu matiku y’urudashira? Abavuga ubutwari bwa Musinga, ni abatazi uburyo abatwa bamuhekaga bahoraga bamwita imbwa y’umusega kubera ko yahoranaga umururumba, ntagire ikintu cyiza abakorera kubera gushaka kwikubira byose (Gerard van Overschelde, 1946: Bij de reuzen en dwergen van Ruanda). Ni abatibaza impamvu abadage bamusesenguye agitangira kuyobora nk’umwami bamwise imbwa irusha ubugoryi izindi mbwa zose (“A dog stupider than any other dog”: Des Forges, 2011, p. 93).
Abo bagwa mu mutego wo kwita umwicanyi intwari kubera kutamenya amateka, nk’uko Kagame na we basigaye babimwita, ni bo batumye mfata iyi karamu kugira ngo mfatanye n’abandi kumurikira abataragwa muri uwo mutego, maze bahumuke, birinde gucibwa intege n’ubutiriganya.
Mu by’ukuri rero, iyo umuntu asesenguye amateka y’u Rwanda, cyane cyane ahereye ku byabaye nyuma y’ikongoka rya Kalinga ku Rucunshu, asanga abakurambere bacu batarahwemye guhangana n’abatware ba Kalinga. Ni kenshi bashatse kwigomeka ku ngoma mpotozi bakagerageza kuyigobotora. Ndetse iyo Kanjogera na Kabare bataza kugira umudage Gudovius ngo ari we uhangana n’abigometse ku butegetsi bwabo bwa kirimburambaga, iby’ubutiriganya bwabo biba byararangiranye n’umwaka w’ 1912. Muri iyi nyandiko rero, ndagira ngo twifashishe amateka mu kunyomoza ayo mahamba y’iterabwoba, twiyibutsa ubutwari abanyesave, abakiga, abagoyi, abatwa, abarera, ababeruka n’abandi benshi nk’abashiru n’abakonya bagaragaje mu gukumira akarengane k’ingoma y’abega n’iy’ababanyiginya yayibanjirije.
Muri uku kwitwaza ubumenyi bw’amateka, nubwo hari ibitabo byinshi bivuga ku byabaye mu Rwanda, muri iyi nyandiko ndifashisha cyane cyane igitabo cyanditswe n’umushakashatsi Alison Des Forges (Defeat is the only bad News, 2011), hamwe n’icyanditwe na padiri Pagès (Un royaume hamite au centre de l’Afrique, 1933). Uyu Pagès ni umwe mu ba mbere bashyize mu nyandiko amateka y’u Rwanda bahereye ku bushakashatsi by’ibyo bashoboye kubwirwa n’abanyarwanda basanze mu gihe cy’umwaduko w’abapadiri bera. Mu byo yanditse hari mo n’ibyo yabwiwe n’abacurabwenge b’i bwami bariho icyo gihe. Des Forges we yibanze cyane ku byabaye ku ngoma ya Musinga, kuva yimikwa na Kabare ku Rucunshu mu w’1896 kugeza yirukanwa ku ngoma n’Ababiligi mu mpera z’1931. Impamvu yo guhitamo iyo myaka ni uko ari cyo gihe cyagaragayemo cyane ukwigomeka ku ngoma. Kandi kubera ko abazungu bari baramaze kugera mu Rwanda, ibyinshi mu byabaye muri icyo gihe bifitiwe gihamya, ku buryo ntawe uzashobora kubisisibiranya uko yishakiye kuko byashoboye gushyirwa mu nyandiko. Icyo tugamije rero ni ukwibutsa gihamya y’ibyabaye kugira ngo ababeshwaho no kwimika ikinyoma batazakomeza kwitwaza ko ibyinshi bizwi mu mateka ya kera ngo bitabayeho cyangwa ko ngo nta ruhare babigizemo, kugira ngo bahakane uburiganya babigizemo.
Mu bahanganye na Kalinga bashaka kuyihangamura ariko ntidushyiramo abiyise ibikomangoma (nka ba Muhigirwa, Ndungutse, na nyina wa Biregeya) bagashyamirana n’ingabo za Kabare na Kanjogera bashaka kwambura Musinga ingoma yari yicajweho. Impamvu abo tutabashyiramo ni uko icyo bari bagamije kutari ukurwanya ubutiriganya bwa Kalinga, ahubwo ko kwari ukwima iyo ngoma mpotozi, bagakomeza imihango n’amarorerwa yayo. N’ubungubu hari abigometse kuri Kagame ariko bashaka gukomeza gukeza Kalinga nshya yazanye, bakaba bizeye kuzayima bakayimusimburaho. Abo si bo twategaho kwibohoza rero ari nayo mpamvu tutabatindaho. Mu bagaragaje ubutwari bwo guhangana n’agahato ka Kalinga turavuga Abanyesave, Abagoyi, Abakiga b’i Bugarura no mu Murera ndetse n’Abashiru. Ariko mu by’ukuri si bo bonyine barwanyije igitugu cya Kalinga, kuko hari benshi babigerageje no ku ngoma ya Rwabugiri, nk’ab’i Marangara. Iyi nyandiko rero ni iyo gushishikariza ababishoboye ngo basome ibitabo by’amateka babone n’izindi ngero nyinshi zirangwamo.
Abagoyi
Mu bivumbagatanyije ubwa mbere Kalinga ikimara gushya, bagashaka guhirika ingoma y’abega itari yanashinga imizi, harimo Abateke n’Abagoyi. Abaturage bo mu Bugoyi bakimenya ko Abega n’Abanyiginya batangiye kurimburana, bahise bishyira hamwe birukana ibisonga by’umwami byose byari byaroherejwe na Rwabugiri, dore ko hari hanashize igihe gito gusa abatware boherejwe n’umwami ari bwo batangiye kujya bagera muri ako gace k’amajyaruguru y’uburengerazuba bw’u Rwanda. Abagoyi bashoboye gutsinda ingabo zari zoherejwe na Kanjogera na Kabare, bazirukana mu karere kabo kose. Nyuma y’aho ariko, i bwami bohereje indi mitwe myinshi y’ingabo nyinshi, ziza ziyobowe n’Abakemba, zishobora kuyogoza u Bugoyi. N’ubwo zashoboye kurengera Kalinga ntihirime icyo gihe ariko, kuva ubwongubwo i bwami bahoraga bafite ubwoba ko iyo ngoma y’inyibano ishobora kubacika igihe icyo ari cyo cyose. Bahoraga bakora imihango yo gusa n’abitwikira mu nzu kugira ngo imizimu y’abo bari bararimbuye itazabatera ikabahanantura ku butegetsi.
“Throughout most of Musinga’s reign, he and his mother participated in rituals and sacrifices to appease these spirits [of those they had massacred in the coup and in the aftermath. They sometimes would simulate being killed and buried or being burned alive in hopes of persuading the spirits that those responsible for the killings had died and that those who continued to live were innocent. These ceremonies took place most often in times of crisis, which were thought to have been called down on the Court by the spirits” (Des Forges 2011, p.21)4
Abagoyi bakomeje kwigomeka kuri Kalinga ubudatezuka, ku buryo umudage R. Kandt ajya gutangira kuyobora u Rwanda yasanze mu karere batuyemo abatware b’abatutsi babaga boherejwe n’umwami bamuhungiraho ngo abatabare, kuko batatinyukaga kugera mu baturage.
In northwestern Rwanda, Kandt found the Hutu still vigorously resisting the extension of rule by the Tutsi, but not at all interested in his assistance. In these outlying regions, the roles were reversed: it was the notables, insecure in their authority and distant from supervision by the Court, who sought his protection.
Abanyesave
Abanyesave bazwiho kuba barigometse cyane kuri Kalinga na mbere y’ingoma ya Musinga, ku buryo ndetse na Rwabugiri ubwe bahoraga bamuhangara, bakanangira kwemera ivuzivuzi rye. Rwabugiri kubera uburakari bamuteye yari yarahagabye ibitero inshuro zigera kuri eshatu agira ngo ayogoze abamwigometseho. Nyamara kuva icyo gihe kugeza ku mwaduko w’abapadiri bera (Rwabugiri yaramaze gupfa), abantu b’i bwami batinyaga abanyasave cyane. Ni na yo mpamvu ari ho Kabare yohereje abapadiri ba mbere bamusabye aho gushinga misiyoni mu Rwanda mu w’1900. Yibwiraga ko abanyesave bazabamerera nabi cyane bakabaca intege, bityo ntibashobore kuhamara igihe ngo bahashinge inturo.
Icyo gihe Mpamarugamba, wari wambitswe imyambaro ya cyami kugira ngo abazungu bibwire ko ari we mwami ntibabone Musinga wari ukiri umwana, yabwiye abapadiri (mu izina rya Kanjogera, Kabare na Ruhinankiko) ko izo nyigisho zabo bazigisha abahutu n’abatwa, ko nta mututsi bagomba kwegera kuko abatutsi ari ub’umwami wenyine. Ubwo abahutu b’i Save bishyize hamwe bajya inama yo gukomatanyiriza abo banyamahanga, bemeranya ko nta muntu n’umwe uzabaha amazi cyangwa inkwi. Iyo abo bapadiri bataza kumenya amayeri ngo bashukishe abana utuntu twa kizungu, ntibari kuzapfa bahabonye icyo kurya. Abapadiri bera ariko bamaze kuhashinga misiyoni, abahutu barayiyobotse ari benshi ngo bigishwe. Bahereye aho na none banga kongera kuyoboka umwami ahubwo bayoboka abapadiri kuko abayobokaga Kiliziya icyo gihe i bwami batapfaga kubatinyuka.
Abarera n’Abagarura
Mu turere twa Murera na Bugarura, imiryango yari ihatuye yari yarigometse ku ngoma kuva kera, ku buryo abo umwami yoherezaga kuza kuhasaba ikoro bamushushubikanaga akagenda kibuno mpa amaguru atareba inyuma. Uko Des Forges yabyanditse yagize ati “n’ubwo Rwabugiri yari yaragabyeyo ibitero inshuro nyinshi, imiryango imwe ikamuyoboka ikemera kuzajya itanga amakoro, hari indi miryango myinshi yari yaragumanye ubwigenge bwayo. Abatware b’i bwami bishoraga muri iyo misozi iyo bahivanaga batahasize ubuzima babaga bagize amahirwe. Ibyo kuhakura amakoro byo nta n’uwakwirirwa abivuga (p 49)”.
Musinga we ntibigeze bamucira akari urutega, yarinze avanwa ku ngoma bakimwita “Gasinga” kubera gusuzugura ingoma ye. Umutware wese woherezwagayo n’ingoma ya Kanjogera na Kabare ku gihe cya mbere y’umwaduko w’ababiligi, bamwakizaga amarumbu y’ibinonko n’amabuye.
“In 1904, the Hutu were still speaking mockingly of “Kasinga,” or “Little Musinga,” a diminutive that referred to his authority, not to his size or age. When the representative of the Court arrived to take command of his region for the first time, they greeted him with jeers and showered him with stones and clods of dirt”.
Ni yo mpamvu aho abapadiri baje gushinga misiyoni ya Rwaza mu Bugarura batangiriye kuzana ubuhake bwabo no kwitwara nk’abatware b’umwami, na bo abakiga b’aho banze kubumvira. Si ukwanga ubuhake gusa, ahubwo banze no kujya gukora akazi k’abo bapadiri, kabone n’iyo kabaga gatanga imishahara. Ahubwo ntibazuyaje no gutesha umutwe abakozi abo bapadiri babaga bavanye muri za Tanzania kubera kubura abanyarwaza bemera kubakorera. Mu gihe abapadiri bera b’i Rwaza bihaye kujya kuyogoza imyaka n’amatungo y’abo bagarura ngo babahatire kuyoboka akazi, abagarura bishyize hamwe, bagaba igitero kuri misiyoni bagamije guhuburamo abo bapadiri bari bigize nk’ibigirwamana. Umugambi wo kwibohoza ako gahato k’umuzungu bari bagiye kuwugeraho, nuko abapadiri bakizwa n’uko bitabaje ingabo za bene wabo b’ababiligi bavuye muri Congo (kandi icyo gihe u Rwanda rwari rukolonijwe n’abadage) ndetse banifashisha n’ingabo z’abapadiri baturutse ku Nyundo ya Bugoyi.
Abanyarwaza baboneyeho birukana abatware bose ingoma ya Musinga yari itangiye kohereza muri ako karere kabo ngo bahazane ubuhake, ku buryo utarakijijwe n’amaguru yahasize agatwe. Umudage Lt Von Grawert ni we wazanye ingabo zo kubacogoza, abakangisha ko ngo nibongera guhohotera misiyoni, azaza kuyogoza ibihingwa byabo byose, ndetse n’amatungo yabo akayabanyaga.
In the outlying regions even the formidable Rwabugiri had sometimes been able to rule only those hills immediately adjacent to his residences; the notables who governed under Musinga, being less powerful and often less courageous, controlled proportionately smaller areas around their headquarters in the hostile regions. In parts of Bugoyi notables dreaded traveling between the small islands of central control; they chose their routes carefully and armed themselves well before setting out.
Na nyuma y’aho ababiligi basimburiye abadage bagashaka gufasha abatware b’abatutsi kwigarurira akarere k’abarera, abakiga bakoresheje ubuhanga bwinshi bwa gakondo kugira ngo baburizemo uwo mugambi. Bigometse ku bazungu n’abatware b’umwami, maze bababuza uburyo. Hari igihe babubikiraga bakabagusha mu mitego, ubundi bagahangana na bo ku mugaragaro. Hari n’ubwo bimukaga bakava mu karere abantu babaga boherejwe n’i bwami babaga baje guturamo, kagasigarira aho nta muturage n’umwe. Ubundi bakabakumira ku ngufu ngo batabinjirira mu karere, ntihagire n’ushobora kuhatambuka. Cyangwa se bakabihorera bagatura, ariko amategeko bazanye ntihagire n’umwe uyakurikiza.
Mu kwezi kw’Ugushyingo 1917 mu gihe inzara yayogozaga ibintu, akarere kose k’u Murera abo bakiga ni bo bakagenzuraga bonyine, ku buryo nta n’umwe mu bahagarariye umwami washoboraga kongera gutinyuka kuba yahaba. Abatware bahise bagaruka i bwami, naho ibyegera byabo bahasize bihita bihungira ahari amacumbi y’abazungu cyangwa ku bantu bake bari barabaye abagaragu b’ibwami bari bahaturiye, aba baba ari bo babicumbikira. N’umutegetsi w’umukoloni (administrateur) ntiyarengaga ahari icyicaro cye kubera ubwoba, kabone n’ubwo yabaga afite abasirikari amagana yo kumurinda. Umutegetsi w’umukoloni icyo gihe yandikiye abari abayobozi be bo hejuru ko icyubahiro cyahabwaga umuzungu cyari gisigaye kireshya nk’amahembe y’imbwa, kuko yari asigaye agomba kwinginga abaturage kugira ngo bashobore kumuzanira ibyo kurya (kuko we atashoboraga gusohoka ngo ave ahari icyicaro cye ajye kubyishakira).
Abashiru
Kuva mu bihe bya kera kugeza aho ubutegetsi bwa gikoloni bw’ababiligi bwahazaniye abatware boherejwe na Musinga mu w’ 1925, Abashiru bari barakumiriye ibitero by’ingabo z’abami bi Rwanda, maze baba mu gihugu bigengaho. Nk’uko Pagès (1933) na Des Forges (2011) babyanditse, na Rwabugiri ubwe yari yaragerageje inshuro nyinshi ariko ntiyashobora kuhigarurira. Ndetse n’abatware b’abatutsi umwami w’u Rwanda yoherezaga mu tundi turere tuhegereye, birindaga gucumbika muri icyo gihugu, no kukinyuramo gusa bitambukira ntibyaboroheraga, ahubwo bageragezaga kugikikira.
Le Nord-Ouest se defendit à outrance au début de l’invasion hamite. Les Batutsi y eurent affaire à des tribus belliqueuses dont quelques-unes combattirent courageusement pour conserver leur autonomie. Les Bashiru et les Bahoma se laisserent entamer difficilement. Leurs chefs bahinza Nvamakwa et Nyakazana n’ont éte evincés que récemment. Ils se bornaient ‘` payer un tribut annuel à la capitale. Les Batutsi n’osaient pas séjourner chez eux et craignaient meme de traverser leur territoire (Pages, 1933, p.331).
N’aho musinga agiriye ku ngoma rero, Abashiru bakomeje kwihagararaho bakumira ingoma Kalinga ntiyagera mu bwami bwabo. Musinga yasabye ko Abadage bamufasha kuhagarura, maze boherezayo ibitero inshuro enye zose hagati ya 1909 n’1914, ariko byose biba iby’ubusa. Na nyuma y’aho Ababiligi basimburiye Abadage ku butegetsi bwa gikolonize bagashaka gufasha abatware b’abatutsi kwigarurira u Bushiru, abaturage b’aho bakomeje kubabera ibamba. Byageze n’aho bafatanya n’umupadiri wabo w’umuzungu kwirukana abatware babaga boherejwe na Musinga ngo bahazane uburetwa bwa Kalinga. Padiri Prior wabaga i Rambura abonye Ababiligi banze kumva ibyifizo bya rubanda, bagashaka gushyigikira ingoma ya Musinga ngo yaguke itegeke n’u Bushiru, yafashe imbunda ye maze asaba Abashiru kuvuza ingoma yo gutera akamo, abajya imbere ati «Muze mumfashe, bantu b’i Bushiru, kuko abatutsi bagiye kurimbura abanyarwanda». Abashiru barahagurutse baramutabara, uwo munsi abatutsi bahambira utwabo basubira iwabo, maze amahoro aragaruka.
Father Prior took his gun and his clients; he ordered the drum of alarm beaten, saying: ‘Come to help me, oh men of Bushiru, because the Tutsi are going to exterminate Rwanda.’ That same day, the Tutsi left to go home and so peace was reestablished.” (Des Forges, op cit., p. 154).
Nyuma y’uko abatware b’abatutsi birukanwe mu Bushiru, Ababiligi bashatse kwifashisha umwami Nyamakwa ngo bahategeke gikolonize. Abashiru bakomeje kunangira gutegekwa n’abazungu, bageza n’aho banze kujya bumvira na Nyamakwa ubwe igihe yabaga abazanyeho amategeko yahawe n’ababiligi. Abakoloni babonye batazashobora gutegeka ubushiru gutyo, ni bwo bifatanyije na Musinga, igihugu cya Nyamakwa baracyigabiza kuko yari amaze gusaza atanakibona, ahagana muri 1925. N’ubwo ingoma yabo rero yaje gukurwaho ariko, abashiru ntibigeze batsimburwa burundu, kugeza igihe Kagame yaje kubashinyagurira ngo azajya abarasa ku manywa y’ihangu.
Abarashi
Mu bantu ba mbere bibukwa mu gutegura imigambi yo kwanga agasuzuguro n’akarengane k’ingoma Kalinga harimo sekuru wa Rukara Segitande wari umukuru w’Abarashi, wigometse kuri Rwabugiri. N’ubwo uko kwigomeka kwe kutamuviriyemo gutsinsura Rwabugiri nk’uko yabyifuzaga, kwabereye abandi icyitegererezo, ibyo biza no guha umwuzukuru we ubutwari bwo guhangana na Musinga. Abarashi bari umuryango w’Abakiga bari batuye mu mirambirizo y’ikirunga cya Muhabura ahagana ku kiyaga cya Burera, hariya na n’ubu hacyitwa mu Gahunga k’Abarashi. Mu kwigomeka ku ngoma ya Kalinga bayoborwaga na Segitande, ari na we se wa Bishingwe akaba sekuru wa Rukara. Yari umugabo w’intarumikwa kandi uzwiho ubutwari, ntavugirwemo, ubwo butwari akaba ari na bwo bwakomeje kugaragara ku mwuzukuru we mu kurwanya agasuzuguro k’abambari ba Kalinga. Mu gihe Rwabugiri yashatse kwigarurira akarere k’abarashi no kubashyira mu buhake Segitande n’Abarashi be bamubereya ibamba, bamukurira inzira ku murima. Ni bwo yaje kugaba igitero kuri uwo sekuru wa Rukara ngo yigometse, ingabo za Rwabugiri zimuca ibirenge, zirangije zimushyira mu kiguri cy’intozi aba ari zo zimurya kugeza ashizemo umwuka. Kubera ko abarashi bari bazwiho ubutwari, Rwabugiri ntacyo yabakozeho amaze kwica umukuru wabo ahubwo yamusimbuje umuhungu we Bishingwe. Ndetse yafashe uwo Bishingwe anamushyingira umukobwa w’umututsikazi, ari na we waje kubyara Rukara.
Ubutwari bw’abarashi bwari bwarasesekaye hose ku buryo mu gihe cyo kugaba igitero muri Ankole, Rwabugiri yaje kubitabaza bajyana n’ingabo ze, kandi bagaragaza ubuhanga ku rugamba. N’ubwo Rwabugiri yabanye neza na Bishingwe ariko, umuhungu we Rukara agomba kuba yarakuze yumva abarashi bavuga ubutwari bwa sekuru Segitande, n’uburyo Shebuja wa Kalinga yamutoteje amuziza ko yanze agahato n’agasuzuguro k’ubuhake. Bishingwe amaze gupfa, na we kandi yishwe n’umuzungu kubera kwanga agasuzuguro kabo, Rukara ni we waje kuba umukuru w’Abarashi akomeza ubutwari bwa sekuru bwo kwanga ubwishongore bwa bene Kalinga n’agasuzuguro kabo. Yahanganye n’ingoma ya Musinga anahangana n’abapadiri b’abazungu bari batangiye kuzana ubuhake bumeze nk’ubwa Kalinga bahereye i Rwaza aho bari bashinze misiyono muri 1903.
Mu makimbirane Rukara yagiranye n’abo bazungu, Musinga yamuciriye urubanza rwa kibera, Rukara yanga kurwemera, agira ati «iyo nshaka urubanza ruciwe n’umugore mba nabwiye mama akaba ari we uruca nta mugore umuruta». Ubwo yashakaga kuvuga ko yarenganyijwe na Kanjogera kuko ari we wivangaga mu manza zose, abantu bakaburana yikinze inyuma y’umuhururu ariko nyuma akaba ari we utegeka Musinga uko aca urubanza. Byatumye Musinga atumiza Rukara i bwami mu mwaka w’1907, Rukara yanga kumwitaba avuga ati “Musinga ni umwami i Nyanza, nanjye hano mu Gahunga ni njye mwami”. Ndetse aho yari atuye na we yahise i Nyanza, n’umwana we amwita Musinga (iri zina ashobora no kuba yararyise imbwa ye!). Nyuma Musinga yashatse kwohereza abasirikari b’abadage ngo ari bo bajya kuzana Rukara i Nyanza, Rukara abyumvise arizana.
Ubwo Musinga yashatse kugambanira Rukara amutinza i Nyanza ashaka kuzahamuhotorera amuziza ko ngo yasuzuguye Kanjogera. Ariko na none Rukara amukira kubera ubwenge n’ubutwari yamurushaga. Yitabaje umupadiri aramuvuganira, maze aza kurengerwa n’umuzungu Czekanowski wari waje aherekeje igikomangoma cy’Ubudage (Herzog zu Mecklenburg). Uwo Czekanowsky washakaga ko Rukara azamuherekeza mu karere k’i Murera, yarahagurutse maze atunga Musinga imbunda amubwira ko agiye kumurasa natarekura Rukara. Musinga yagize icyoba cyinshi arakangarana, mwene Bishingwe arekurwa atyo, ava i Nyanza kigabo, asiga Musinga yimyiza imoso.
Rukara n’abarashi be bakumiye akarengane k’ubuhake, kaba ak’abazungu b’abamisiyoneri cyangwa ak’abatware babaga boherejwe n’umwami. Bose mwene Bishingwe yabarwanyirizaga hamwe, kuko abazungu na bo agasuzuguro n’ubuhake bari bazanye ntaho byari bitaniyen’iby’ingoma ya Kalinga. Rimwe abamisiyoneri b’i Rwaza bashatse gutumiza abarashi ngo babagemurire ibiribwa ku gahato nta nyishyu, maze Rukara abwira abarashi ko bajyanira abo bazungu amagi yaboze. Ntibazuyaje babigenje uko Rukara yavuze, abazungu barebye amagi bagemuriwe basanga yose ari amahuri. Ni yo mpamvu umwe mu bapadiri b’i Rwaza yageze aho yandika mu w’1910 ati “kuri Rukara, haba abatutsi cyangwa abazungu, twese adushyira mu gatebo kamwe”.
Mu gihe Padiri Loupias, wari umukuru w’abo bamisiyoneri yari yaje mu karere k’Abarashi azanye n’intumwa ya Musinga, umwe mu batware b’abatutsi yaje kumuregera abarashi avuga ko ngo bamwibiye inka. Ni uko Loupias atangiye guca urubanza abwira Rukara ko abo barashi bagomba gusubiza uwo mutware w’umututsi inka ze. Rukara yarabyanze, abwira Loupias ati “ko wazanywe n’ibyo kwigisha ivanjili, ibyo guca imanza z’inka wabijemo ute”? Lupias yararakaye, asingira Rukara amukangisha imbunda. Umwe mu barashi yahise yiyamirira ati: “mwa barashi mwe mugiye kwemera ko kiriya gisimba kitwicira umukuru wacu? “. Nta kindi basubije bahise baterera amacumu icyarimwe, bahuranya Loupias icumu mu mutwe apfa atyo.
Igitangaje ni uko ibi byose Abarashi babishoboye kandi bari basa n’aho bagiye gucikamo ibice bibiri kubera umwaduko w’abatutsi n’abazungu bagereye icyarimwe mu karere kabo babazanamo amacakubiri. Ariko bamaze kumva ko ari umukoloni w’umuzungu cyangwa se umutware w’abatutsi bombi nta cyiza bazabavanaho kitari agahato k’uburetwa, Abarashi bahise bongera kwishyira hamwe, bose barengera Rukara, n’ibihembo byinshi Musinga yatanze ku muntu uzashobora kugambanira Rukara akaranga aho aherereye nta muntu n’umwe byigeze bishuka ngo amutange. Ubutwari bwa Rukara bwarakomeje, kugeza na nyuma y’aho agambaniwe na Ndungutse (6 mata 1912), agacirwa urwo gupfa n’umudage Gudovius: yapfuye yisasiye, ku buryo n’abataramwemeraga bagize bati umuntu ushobora kwihorera mbere yo gupfa aba ari igihangange.
Ni yo mpamvu “Intahanabatatu” ya Bishingwe bya Segitande n’abarashi bo mu Gahunga rero ntibazibagirana mu mateka yo kwigomeka ku ngoma ya gihake na gikolonize.
Umwanzuro
Imvugo y’ubwishongore inkotanyi zikomeje gutsindagira mu baturage, ihora ishaka kumvikaninsha ko ngo abanyiginya batsinze abakurambere bacu bakabategeka imyaka magana ane batirwanyeho, nta yindi ntego ifite itari iyo kuyobya rubanda ngo rutabona akanya ko gutekereza uburyo bwo kwibohora iyi ngoyi twashyizwemo na Kalinga nshya. Intore za FPR na shebuja wazo basigaye barongeyeho noneho ngo bararibwaribwa, ngo uzagerageza kwibohoza ntazamenya ikimukubise. Bavandimwe rero, nk’uko amateka abitugaragariza, abakurambere bacu, cyane cyane abari batuye mu duce twa kure y’i Nyanza, aho ubutegetsi bwa Kalinga bwari butarashinga imizi ku gihe cy’umwaduko w’abazungu, ntibahwemye guhangana na bwo. Kalinga barayirwanyije ndetse barwanya n’Ababiligi baje bayigarurira ingufu yari imaze gutakaza ubwo Abadage batsindwaga bakirukanwa mu Rwanda. Uretse kandi no muri utwo turere twa kure, n’abahutu b’i Save bari babereye ibamba ingoma ya cyami, ku buryo abapadiri bera bakigera mu Rwanda mu w’i1900 ari ho Kabare yabohereje gufata ikibanza, yizeye ko abo bahutu b’aho bari barigometse ku ngoma ya Rwabugiri bazabuza ihwemo n’abo bapadiri, byarimba bakanabica.
Nk’uko ibitabo by’amateka bitwibutsa kandi, ingoma y’iterabwoba ya Kabare, Kanjogera na Musinga wabakurikiye, yaranzwe cyane n’ubwicanyi bukabije bwaterwaga cyane cyane n’ubwoba abo bayiyicajeho bahoranaga ko bayihirikwaho. Ibyo byatumye abakurambere bacu bahaguruka, bishyira hamwe, bayirwanya batizigamye. No mu gihe cyo kwipakurura Kalinga burundu, ababyeyi bacu, barimo ba Kayibanda, Gitera, Mbonyumutwa, Bicamumpaka, Makuza n’abandi, bahereye ku ngero z’abakurambere batahwemye kuyirwanya, maze bishyira hamwe bayirandurana n’imizi, bayisimbuza repubulika ya rubanda mu w’1961. Natwe rero niduhaguruke dukurikize urwo rugero rwiza, dushire ubwoba, maze turandure Kalinga nshya n’imizi yayo yose, ntizongere na rimwe guhabwa icyicaro mu gihugu cyacu, haba mu Nduga, i Marangara, mu Murera, i Save, mu Buberuka, mu Kinyaga cyangwa se i Bugoyi.
Eleutheria Mukakayibanda
One Response to Tumenye uburyo abakurambere bacu barwanyije ubutiriganya bwa Kalinga
-
Ba nyamyinyo, ba biyongoyongo, ba mukara, ibishitani-kalinga. Kubireba bino bifoto bya bene karinga ninko kureba mu musari cg toilette. Ntimuzongere kwerekana bino bitera mwaku hano. Ntakindi karinga yamenya atari ukwica, kuroga, ubugome, bagafuni agatsinda basa nabarozi koko kuva babaho.


text:
Misa yayobowe na Myr Servilien Nzakamwita Umushumba wa Diyosezi ya Byumba akaba na Perezida wa Komisiyo ishinzwe Ikenurabushyo ry’urubyiruko.
Mu nyigisho yatanzwe n’Umunyamabanga Mukuru w’iyo Komisiyo ucyuye igihe Padiri Theophile Niyonsenga yagarutse ku buryo kiliziya mu nzego zayo zose yitaye ku rubyiruko. Byaba mu minsi mpuzamahanga y’urubyiruko (JMJ) byaba mu butumwa buhariwe urubyiruko Papa atanga buri gihe ku cyumweru cya mashami.
Ku rwego rw’akarere dutuyemo hatangijwe Umunsi uhuza urubyiruko rwo mu karere dutuyemo (Journee regionale de la Jeunesse: JRJ) iheruka ikaba yarabereye i Bujumbura. Mu Rwanda tukaba tumaze imyaka icyenda tugira Forum National, hakaba na za Forum mu madiyosezi ndetse no mu maparuwasi.
Imiyoboro ine Ikenurabushyo ry’urubyiruko ryibandaho:
- Ubuzima bwa roho
- Uburyo bwo gufatanya n’abandi muri Kiliziya no mu muryango dutuyemo ngo duhindure isi ibe nziza.
- Gukora, guharanira amajyambere no kwikenura
- Kwidagadura ngo tubeho twishimye.
Nyuma ya Misa abari muri Forum bagiye mu gikorwa cyo gutera igiti ku murenge wa Gasaka aho bateye ibiti bigera ku bihumbi bine.
Saa saba hateganijwe ikiganiro ku ndanga gaciro z’umunyarwanda n’iz’urubyiruko byumwihariko.


text:
18 NZERI 2013
HIRYA NO HINO
Porogaramu nshya ikoreshwa ku rurimi rw’amarenga
Porogaramu nshya ya JW Library Sign Language izatuma uvana videwo zo mu rurimi rw’amarenga kuri jw.org cyangwa uzirebe. Ushobora kureba izo videwo niyo waba utari kuri interineti. Iyo porogaramu iriho amafoto y’amabara, kandi kuyikoresha biroroshye. Iyo porogaramu ikorana n’ibikoresho bya iPad®, iPhone®, iPod touch® n’ibindi bikoresha porogaramu ya Android™ 3.0 n’iziri hejuru y’iyo. Mu gihe kiri imbere hazasohoka porogaramu ya Windows 8 bikorana.


text:
UMUNARA W’UMURINZI—WO KWIGWA Mutarama 2013
Muri iyi gazeti turasuzuma ingero z’abantu bo muri Bibiliya bagize ukwizera n’ubutwari.
Bitanze babikunze muri Noruveje
Ni mu buhe buryo ikibazo gitunguranye cyatumye abagize umuryango bimukira ahari hakenewe ababwiriza benshi?
Gira ubutwari Yehova ari kumwe nawe!
Ushobora kungukirwa n’urugero rwa Yosuwa, Yehoyada, Daniyeli n’abandi bagaragaje ukwizera n’ubutwari.
Ntukemere ko hagira ikigutandukanya na Yehova
Suzuma uko wagira amahitamo meza ku birebana n’akazi, imyidagaduro n’imishyikirano ugirana n’abagize umuryango.
Komeza kwegera Yehova
Ni mu buhe buryo twakwegera Imana dushyira ibikoresho bya elegitoroniki, ubuzima n’amafaranga mu mwanya wabyo, kandi tukirinda ubwirasi?
Gukorera Imana nta cyo wicuza
Intumwa Pawulo yakoze amakosa akomeye kandi agira amahitamo meza. Ni iki urugero rwe rutwigisha?
Abasaza b’Abakristo ni ‘abakozi bakorana natwe kugira ngo tugire ibyishimo’
Abasaza bafasha bate abavandimwe na bashiki bacu kugira ngo bakorere Imana bishimye?
Gahunda yateguwe neza yageze ku bintu bishimishije
Isomere inkuru ivuga ukuntu umwana w’umukobwa w’imyaka icumi wo muri Shili, yashyizeho imihati kugira ngo atumirire abantu bose bo ku ishuri rye bavugaga ikimapudunguni kujya mu munsi mukuru wihariye.


text:
Waba warigeze wibaza impamvu ibyo ushaka gukora ataribyo ukora!
Ndavuga nti ” Muyoborwe n’Umwuka” , kuko aribwo mutazakora ibyo kamere irarikira kuko kamere irarikira ibyo Umwuka yanga, kandi Umwuka yifuza ibyo kamere yanga kuko ibyo bihabanye, nicyo gituma ibyo mushaka gukora ataribyo mukora. Abagalatiya 5:16-17
(So I say, let the Holy Spirit guide your lives. Then you won’t be doing what your sinful nature craves. The sinful nature wants to do evil, which is just the opposite of what the Spirit wants. And the Spirit gives us the desires that are the opposite of what the sinful nature desires. These two forces are constantly fighting each other, so you are not free to carry out your good intentions.) Galatians 5:16-17
Iri jambo ry’Imana ryongera kunyibutsa intambara y’Umwuka abantu b’Imana turwana nayo, nuburyo Imana itwifuzaho kurwana intambara nziza yo gukiranuka. Bibiliya mu byahishuwe ahenshi yongeraho ngo “ Unesha niwe……” Imana iturwanirire
Impamvu rero ibyo dushaka gukora ataribyo dukora nuko hariho imparaga ebyiri zirwanira muritwe. Imbaraga zimwe zishaka ko dukora ibibi ( iza kamere) n’izindi mbaraga zishaka ko dukora ibyiza ( Umwuka Wera) ariko Imana ishimwe ko iyo tuyiyambaje ijya iturwanirira mu izina rya Yesu Christ.
Dore ibyo kamere iba ishaka ko dukora :
“Dore imirimo ya kamere iragaragara ni iyi: gusambana no gukora ibiteye isoni n’iby’isoni nke, no gusenga ibishushanyo, no kuroga no kwangana, no gutongana, n’ishyari n’umujinya n’amahane, no kwitandukanya no kwirema ibice, no kugomanwa no gusinda, n’ibiganiro bibi n’ibindi bias bityo. Ndababwira hakiri kare nk’uko nababwiye kera, yuko abakora ibisa bityo batazaragwa ubwami bw’Imana.” Abagalatiya 5: 19-20
Dore ibyo Umwuka Wera aba ashaka ko dukora :
“Ariko rero imbuto z’Umwuka ni urukundo n’ibyishimo n’amahoro, no kwihangana no kugira neza, n’ingeso nziza no gukiranuka, no kugwa neza no kwirinda. Ibimeze bityo nta mategeko abihana” Abagalatiya 5: 22-23
Ngizo rero imbaraga zirwanira muri twe. Icyiza kirimo nuko iyo twemeye kuyoborwa n’Umwuka Wera, atuyobora neza mu nzira yo gukiranuka.
Njya mwumva murinjye anyereka ko icyo ngiye gukora Atari cyiza, hanyuma nanjye naba Uwumvira ngahita ngarukira ho naringeze. Uretse n’ibyo, Umwuka Wera ajya amburira ko imbere yanjye hari akaga, nkinginga Imana ikandengera.
Imbere yanjye nawe haje ibimenyetso bizajya bigufasha kumenya imbaraga zirimo kunesha izindi mu buzima bwawe. Mbese murino minsi haranesha kamere cyangwa Mwuka wera ! Byose biterwa nawe.
Pawulo nawe iyo ntambara yahuraga nayo .
Bayita intambara y’umutima uhana na kamere y’ibyaha:
“ Sinzi ibyo nkora kuko ibyo nshaka ataribyo nkora, ahubwo ibyo nanga akaba aribyo nkora. Ariko ubwo nkora ibyo ndashaka, nemera ko amategeko ari meza…..kuko icyiza nshaka ataricyo nkora, ahubwo ikibi nanga akaba aricyo nkora….. Imana ishimwe! Kuko izajya inkiza kubwa Yesu Kristo Umwami wacu.” Abaroma 7: 15-25
Mu ntambara zose nubwo biba bitoroshye ariko aba yifuza gutabarukana insinzi arinako nshoje mbifuriza insinzi mu izina rya Yesu Kristo.


text:
Imbwa n’Injangwe mu gihugu cya Kenya zabuze aho zihungira mu gace karimo izara.
Nk’uko amakuru akomeje kugera ku kinyamakuru inyangenews.com, aturuka mu murwa mukuru w’icyo gihugu Inairobi,umunyamakuru wacu Alice umuhoza yatumenyesheje ko muri icyo gihugu inzara iriguca ibintu bigacika,ngo none bigee kurwego abaturage bicyo gihugu batangiye kurya imbwa mu mpera z’uyu mwaka mu gace kitwa Turkana.
Amakuru akomeza avuiga yuko iyo nzara ikomeje ggukomera muri icyo gihugu,none no tundi ducye bageze aho batangira kurya injangwe bitewe ni uko imba bazimaze,kuburyo ubu umuntu ugitunze amwe muri ayo matungo nta mutekano bafite bitewe ni uko abauranyi badashobora kurara inzara kandi wowe wabonye amafunguro ngo ufite amatungo murugo mu gihe abandi bo,bayabonamo amafunguro.
Ibyo birimo kuba mu gihe leta nayo ihangayikishijwe bikomeye n’umutekano mucye uturuka kubatereroliste bo mu bwoko bwa All shaabaab bakomeje kuzambya icyo gihugu,amakuru yavuba aravuga ko nabamucyerarugendo babazungu bakundaga gusura icyo gihugu,ubu bamaze gukuramo akabo karenge.Abakozi bakoraga muri ayo mahoteli ubu nabo babaye abashomeli kubera kubur akazi kubera umutekano mucye ukomeje kurangwa muri icyo gihugu.
Tubamenyeshe yuko ibyo byose biri mubuhanuzi nk’uko umwuka w’Imana yabivuze ndetse bizanakomeza kugeza igihe gahunda y’Imana izatunganira,Uwiteka Imana yavuze yuko ngo muri icyo gihugu cya Kenya abanayagihugu bazicuza igituma bitwa abanyakenya kuko ukuboko k’Uwiteka kuzabaremerera kumpamvu izibyaha bikomeje kwiyongera muri icyo gihugu,kandi igihugu kikaba kiyoborwa nabadaimoni.
Ni uko rero ukoma urusyo akoma n’ingasire,gusa dukomeje kubatunganirirza ubuhanuzi mujye mukomeza kutwihanganira bitewe ni uko urubuga rwa mbere barushenye bityo bisaba ko twongera gutunganya ubutumwa Imana yabagejejeho mujye mudusabira kugirango Uwiteka akomeze kuturinda inkozi zibibi n’inkoramaraso kugirango niba bishoboka Uwiteka tumutoneho maze atugirire ikizere dukomeze gukora umurimo we duhishurirwa n’umwuka wera ibikorerwa mu isi yabazima maze namwe tubibagezeho.
Gusa twiringiye yuko iyabivuze no gusohoza izabisohoza kuko yananiwe kubesha mu gihe ibindi byose ibishoboye!Turimo kubategurira urugendo rwo mubutayu uko rwagenze kuko tubona yuko rusa naho rugeze ku iherezo kuko ubu tuvugana hasigaye ikimenyetso kimwe gusa kuko ibindi bias naho byarangiye.
Umuhanuzi yamaze kwinjira mu masezerano,ndetse vuba ahagaha muzumva ijwi ry’umuhanuzi munda y’ibuye!Ubwo bivuze yuko perezida Jpseph Kabila ariwe usigaye kudusohoreza amasezerano yacu kugirango dutahe murwagasabo,naho umuhanuzi-kazi yamaze kuva mubutayu yageze muri gakondo,n’uko rero mufate iburyo n’ibumoso kuko ntakundi byagenda mwiringire uhoraho kuko byose ar’ibyiza kubakunda Imana.
Mu gire amahoro y’Imana,impagarike n’ubugingo Uwiteka abiteho kandi mugire weekend nziza irimo gukiranuka no gutinya Imana,mutabikorera ijisho,ahubwo mubikora mubikunze nk’abana bumvira umubyeyi.


text:
Eric Ishimwe (izina twamuhimbye) ku myaka 8 yari amaze kugira ibiro 40, atabasha kugenda n’amaguru ahantu kure ubwo nyirakuru yahitagamo kumujyana kwa muganga w’inzobere mu mirire. Rose Mukamana (nawe ni izina twamuhimbye kuko yanze ko irye bwite rigaragara mu itangazamakuru), nyirakuru wa Ishimwe usanzwe ari umuforomokazi, ngo yabanje gushyiraho ake kugira ngo afashe umwuzukuru we […]
Byinshi kuri Ruzibuka wahembewe umushinga wo guteza imbere abagore
Priscilla Ruzibuka w’imyaka 27 yatoranyijwe nk’uwegukanye igihembo cya “queen’s young leader award” gitangwa n’umwamikazi w’u Bwongereza. Ni igihembo gihabwa urubyiruko rwagaragaje ibikorwa bidasanzwe bihindura ubuzima bwa benshi mu bihugu bya Commonwealth. Uyu mwaka, Ruzibuka na bagenzi be bo mu bihugu 53 bigize umuryango wa Commonwealth bazahabwa ibihembo birimo amahugurwa, ubujyanama, kubahuza n’abandi bikorera bo mu […]
Imirongo y’abateza kashe ku makarita ya ‘mitiweli’ igiye kubonerwa umuti
Kuva muri Nyakanga 2018, Mutuelle de Santé izatangira gukoresha ikoranabuhanga. Iryo koranabuhanga rizatuma abamaze kwishyura ayo makarita batagomba kujya kuyatezaho kasha. Kuri ubu, RSSB iravuga ko irimo gukora ibisabwa byose ngo ubu buryo bushya buzifashisha ikoranabuhanga butangire gukoreshwa. Déogratias Ntigurirwa uyobora ishami rishinzwe ubukangurambaga no kwandika abanyamuryango ba Mutuelle muri RSSB avuga ko umwaka wa […]
Inkomoko y’amazina y’amacumbi mu cyahoze ari Kaminuza Nkuru y’u Rwanda
Iyo umuntu ageze muri Kaminuza y’u Rwanda ishami rya Huye ku nshuro ya mbere ashobora gutakara kubera imvugo yihariye iharangwa. Icyahoze ari Kaminuza nkuru y’u Rwanda kuri ubu ni koleji y’indimi n’ubumenyi mbonezamubano (Arts and social sciences). Ni yo kaminuza yabayeho bwa mbere mu Rwanda kugeza mu 1997 ubwo hashingwagwa ishuri rikuru ry’ubumenyi n’ikoranabuhanga KIST. […]
Byinshi ku rupfu rw’ababyeyi babiri n’imitangire ya serivisi mu bitaro bya Muhima
Ibitaro bya Muhima bihakana uburangare ubwo ari bwo bwose ku rupfu rw’ababyeyi babiri bitabye Imana mu gihe cy’iminsi mikuru ya Noheli n’ubunani. Ibitaro by’Akarere bya Muhima bivuga ko ahubwo bikora ibishoboka byose kugira ngo ababigana babone serivisi nziza. Abagore babiri bitabye Imana mu ijoro ryo ku wa 28 rishyira ku wa 29 Ukuboza 2017, bose […]
Uwavukanye ubumuga bw’ubugufi bukabije aravuga ingorane bahura na zo
Honorine Tuyishimire w’imyaka 30 yavukanye ubumuga bw’ubugufi bukabije, bimubera inzitizi mu mibereho ye kugeza n’ubu. Tuyishimire yavukiye mu Karere ka Gasabo mu Murenge wa Rusororo, ari na ho yatangiye guhurira n’ibizazane ubwo yari akiri umwana muto. Kubera ubumuga bw’ubugufi bukabije, Tuyishime ntiyabashaka kugera ku ishuri kuko hari kure ugereranyije n’uburyo kugenda byamurushyaga. Ati “N’iyo nari […]
Yasamiye ku miti iboneza urubyaro, abyara abana 3 ahita yifungisha burundu
Drocella Maniraguha w’imyaka 41 yibarutse abana batatu mu Bitaro Bikuru bya Kaminuza bya Kigali (CHUK) kuri Noheli, asaba abaganga kumufunga burundu. Maniraguha ukomoka mu Karere ka Rulindo mu Murenge wa Gasiza uri mu cyiciro cya kabiri cy’ubudehe, asanganywe abana bane, ni ukuvuga ko muri rusange agize abana barindwi. Yahisemo kwifungisha burundu kuko ubundi buryo bwo […]
Abana 50 bavutse hirya no hino mu gihugu kuri Noheli
Abana barenga 50 bavutse mu bitaro bitandukanye mu gihugu hose ku itariki ya 25 Ukuboza, umunsi abakirisitu bizihizaho ivuka rya Yezu. Imibare ituruka mu bitaro bigera kuri 8 harimo ibyo mu Mujyi wa Kigali no mu ntara yagaragaje ko kuri mu ijoro ryo kuri uyu munsi no mu masaha ya mbere ya saa sita, abana […]
Ese birashoboka kwizihiza noheli kinyarwanda?
Ubwo abakirisitu bizihiza umunsi mukuru wo kwibuka ivuka rya Yezu uzwi nka Noheli, hirya no hino bayiteguye , mu buryo butandukanye. Mu bijyanye n’imitako, igiti cya noheli cyangwa se mu rurimi rw’igifaransa Sapin de Noel ndetse na Père Noël biri mu byifashishwa cyane kugira ngo bishyira abantu mu mwuka wa noheli. Abakirisitu n’abacuruzi muri rusange […]
Ibitekerezo by’abanyamakuru ku ‘gusebanya’ bashaka ko bikurwa mu byaha mpanabyaha
Mu ntangiriro z’uku kwezi abanyamakuru bahuriye hamwe maze batanga ibitekerezo ku mushinga w’itegeko rihana icyaha cyo gusebanya. Ibitekerezo batanze, Urwego rw’Abanyamakuru Bigenzura (RMC) ruvuga ko rwabishyikirije Inteko Ishinga Amategeko na Perezidansi ya Repubulika. Uru rwego rutegereje guhamagarwa n’Inteko Ishinga Amategeko ngo rutange ibitekerezo byarwo kuri iyi ngingo mu buryo burambuye. Benshi mu banyamakuru bumvikanye bavuga […]


text:
Isomo rya Mbere
Igitabo cy’Umuhanuzi Yonasi (Yon 1, 1-16 ; 2, 1.11)
1,1Ijambo ry’Uhoraho ribwirwa Yonasi mwene Amitayi riti ! 2« Haguruka ujye i Ninivi, umugi mugari, maze uyimenyeshe ko ubukozi bw’ibibi bwabo bwangezeho ! » 3Yonasi ashyira nzira, ariko agenda ahungira i Tarishishi kure y’Uhoraho. Amanuka ajya i Yope ahasanga ubwato bwerekeje i Tarishishi, yishyura urugendo, arabwurira ngo ajyane na bo i Tarishishi kure y’Uhoraho. 4Nuko Uhoraho ateza inkubi y’umuyaga mu nyanja, maze inyanja igira umuhengeri ukabije, ku buryo ubwato bwari bugiye gusandara. 5Abasare bashya ubwoba, buri wese atakambira imana ye. Ni bwo bajugunye imitwaro yose mu nyanja ngo borohereze ubwato. Ubwo Yonasi we yari yibereye mu bwato hasi, aryamye yisinziriye.
6Umukuru w’abasare aramwegera maze aramubwira ati «Ni kuki wisinziriye ? Baduka utakambire Imana yawe, ahari yo iratwibuka maze twoye kurimbuka.» 7Nuko barabwiana bati «Nimuze dukoreshe ubufindo, maze tumenye uwadukururiye iki cyago.» Bakora ubufindo maze bufata Yonasi. 8Baramubwira bati «Ngaho tubwire ikikugenza ! Uratururuka he? Iwanyu ni he? Mbese mu bwoko uri umuki?» 9Arabasubiza ati «Ndi Umuhebureyi nkaba nemera Uhoraho, lmana y’ijuru, yo yaremye inyanja n’ubutaka. » 10Ba bantu bagira ubwoba bwinshi, maze baramubaza bati « Wacumuye iki rero ?» Bari bazi ko ahunze Uhoraho kuko ubwe yari yabibatekerereje. 11Baramubwira bati «Tukugenze dute kugira ngo inyanja itworohere ?» Kuko inyanja yagendaga irushaho kwicunda. 12Arabasubiza ati « Nimunterure munjugunye mu nyanja irahita iborohera, kuko ndabizi, ni jye watumye umuhengeri ukaze ubabuza uburyo. » 13Ba bantu baragashya bagira ngo bashyikire inkombe biba iby’ubusa : inyanja yarushagaho kwicunda ibarwanya. 14Ni ko kwambaza Uhoraho bavuga bati « Uhoraho, tubabarire twoye gushira tuzira kurwana ku buzima bw’uyu muntu utagize icyo adutwara, kandi amaraso ye ntadusame kuko ari wowe, Uhoraho, wabyishakiye.»
15Nuko bajuguta Yonasi bamujugunya mu nyanja, na yo ihita icubya ubukana. 16Ba bantu bagirira Uhoraho igitinyiro cyinshi. Bamutura igitambo kandi bamugirira amasezerano. 2,1Uhoraho ategeka ifi nini kumira Yonasi, Yonasi amara mu nda y’ifi iminsi itatu n’amajoro atatu. 11Uhoraho ategeka ifi, iruka Yonasi ku nkombe.
INDIRIMBO (Yonasi 2, 3, 4, 5, 8)
Inyik/ Uhoraho, Mana yanjye,
ni wowe wazahuye mu rwobo ubuzima bwanjye.
Ubwo nari mu kaga natakiye Uhoraho maze aransubiza.
Ubwo nari ikuzimu narahamagaye wumva ijwi ryanjye.
Wari waranjugunye mu ndiba y’inyanja, rwagati muri zo,
maze ngotwa n’umwuzure.
Imivumba yawe yose n’ingashya byawe binyirohaho.
Nanjye nkavuga nti « Nciwe mu maso yawe ;
nzongera kureba nte Ingoro yawe ntagatifu ? »
Igihe nari nihebye, nta mutima nkigira,
ni bwo nibutse Uhoraho,
maze isengesho ryanjye rikugeraho
mu Ngoro yawe ntagatifu.
IBANGONDIRIMBO RIBANZIRIZA IVANJILI (1 Yh 4, 21)
Alleluya Alleluya.
Nyagasani yaduhaye itegeko rishya :
ukunda Imana, akunde na mugenzi we.
Alleluya.
+ Luka (Lk 10, 25-37)
Muri icyo gihe, 25umwigishamategeko arahaguruka, abaza Yezu amwinja ati «Mwigisha, ngomba gukora iki kugira ngo ndonke ubugingo bw’iteka ?» 26Yezu aramubwira ati «Mu Mategeko handitsemo iki ? Usomamo iki ?» 27Undi aramusubiza ati « Uzakunde Nyagasani Imana yawe n’umutima wawe wose, n’amagara yawe yose, n’imbaraga zawe zose, n’ubwenge bwawe bwose, kandi uzakunde mugenzi wawe nk’uko wikunda.» 28Yezu aramubwira ati « Ushubije neza; ubigenze utyo uzagira ubugingo.»
29Nyamara we kugira ngo yikure mu isoni, abwira Yezu ati «Ariko se mugenzi wanjye ni nde ?» 30Yezu araterura ati «Umuntu yamanutse i Yeruzalemu ajya i Yeriko, maze agwa mu gico cy’abajura baramwambura, baramuhondagura maze bamusiga ari intere. 31Umuherezabitambo aza kumanuka muri iyo nzira, aramubona arihitira, 32Haza n’umulevi, na we aramubona arihitira. 33Nuko Umunyasamariya wari mu rugendo amugeze iruhande, aramubona amugirira impuhwe. 34Aramwegera apfuka ibikomere bye, amaze kubyomoza amavuta na divayi. Hanyuma amwuriza indogobe ye, amujyana ku icumbi amwitaho. 35Bukeye afata amadenari abiri ayaha nyir’icumbi, aramubwira ati “Umwiteho, maze ibindi uzamutangaho nzabikwishyura ngarutse.” 36Muri abo uko ari batatu, uwo ukeka ko ari mugenzi w’uwaguye mu gico cy’abajura ni uwuhe ? » 37Umwigishamategeko arasubiza ati « Ni uwamugiriye impuhwe. » Yezu aramubwira ati « Genda nawe ugenze utyo. »


text:
Impamvu ya gatatu, ni uko hagaragara imyumvire n’imyitwarire ya kigabo itari myiza (forms of negative masculinities) bigira ingaruka ku mibereho n’ubuzima bw’abagabo ubwabo. Byagiye bigaragarira cyane cyane mu imyitwarire y’abagabo mu kutita ku buzima bwabo n’ubw’abagize umuryango wabo. Byagaragaye ko abagabo batitabira kujya kwa muganga gushaka ubufasha mu iby’ubuzima n’ubuvuzi, abagabo bamwe bakumva ko bajya kwa muganga gusa ari uko barembye cyane, cyangwa ntibafashe abagore n’abano babo mu kubona serivisi z’ubuzima batinya ko abandi bagabo babaseka cyangwa bakitwa inganzwa. Abandi bakishora mu bikorwa bifite ingaruka zikomeye ku buzima bwabo nko kunywa inzoga nyinshi n’ibindi bisindisha bikomeye kandi bazi ko byangiza ubuzima bwabo (nk’uko uyu munsi hari ababizira), nko gutwara imodoka ku muvuduko uri hejuru cyane ku buryo bushobora guteza impanuka. Hagaragaraga ndetse n’ikibazo cy’imyumvire ishyira bamwe mu bagabo kwiyahura bakiyambura ubuzima bwabo, abandi bakishora mu mibonano mpuzabitsina irimo ingaruka nyinshi mbi ku uyikora n’uyikorerwa ntacyo bibabwiye, n’indi myitwarire nk’iyo igira ingaruka ku buzima n’imibereho y’Abagabo (risky masculine behaviors). Guteza imbere imyumvire n’imyitwarire myiza ya kigabo ikaba yafasha Abagabo kubaho neza ku bwabo n’imiryango yabo, kubana neza n’abo bashakanye, abo baturanye ndetse n’abandi bose, bityo bikabongera kuramba nk’abagore (abagore barama igihe kirekire kurusha abagabo kubera zimwe muri izi mpamvu). Birazwi ko imyitwarire nk’iyi ni nko kwihohotera kandi nta uwabera abandi neza atibereye neza ubwe, cyangwa ngo akunde abandi atikunze ubwe. Ibi byanafasha no mu kurwanya no guca (binyuze muri gahunda zihariye) ihohoterwa bamwe mu bagore bakorera abagabo, ariko bikagirwa ibanga (bigacecekwa) kubera umuco ukiziritse bamwe, no gutinya uko sosiyete ngari yababona cyangwa yabavugaho.
Icyari kigamijwe mu gushinga Umuryango RWAMREC kwari kugira ngo abagabo begere abandi basangizanye ubumenyi n’imyumvire myiza, babashishikarize kwegera bagenzi babo kugira ngo hatezwe imbere imikorere myiza ishingiye ku ihame ry’uburinganire n’ubwuzuzanye. Iri hame rigomba guttezwa imbere binyuze mu bikorwa bihindura bikanazamura imyitwarire n’imyumvire myiza ya kigabo, guteza imbere ibiganiro hagati y’abagabo n’abagore (cyane cyane abashakanye) kugira ngo bakumire ihohoterwa rishingiye ku gitsina, bazamure imyumvire n’ubufatanye by’Abagabo n’abagorre mu guteza imbere uburenganzira bwabo, no gushishikariza abagabo n’abagore gushyira mu bikorwa imyitwarire idahohotera (non violent behaviors) igamije iterambere rirambye n’ubuzima buzira umuze mu miryango yabo.